
CASSII SEVERI ELOQUENTIA 



PROCEMIUM. 

Gassii Severi, qui post Giceronis aetatem novam viam 
ingressus est, multumque dicendo valuit, qui fortasse 
primum inter oratores locum tenuit, simulque, quamvis 
novas res non molitus esse videatur, famosis libellis fami- 
liares et amicos -^iugusti exagitavit, eloquentiam adum- 
brare et quasi lineamenta deducere nobis consilium est. 
Quae igitur fuerit sub Augusti principatu insolita species 
eloquentiae, et quomodo aliquot scriptores principi obsti- 
terint, iramque ejus denique moverint ostendemus. 

Hsec quidem materia exilior habenda esset, nisi nostri 
operis esset duas maxiraas res scrutari : alteram, de 
loquendi et scribendi libertate, quse cum morum et civi- 
tatum historia cohaeret, — hanc inspiciemus dum vitam 
poenamque Severi narrabimus; alteram, de commutata 
eloquentiae forma, quae ad litterarum historiam pertinet, — 
illam paulo post explorabiraus. 

ROBERT. 1 



GAPUT PRIMUM. 



DE GASSII SEVERI YITA ET DE LOQUENDI AG SGRIBENDI 
APUD ROMANOS LIBERTATE^ 

Paucissima de Gassii Severi vita scimus, atque etiam 
quando et ubi nalus sit * ignoramus. « Sordidae originis, 
maleficse vitae », ut ait Tacitus, egregius orator et scriptor 
acerbus, dum verbis et libellis potentissimos cives prae- 
cipueque principis familiares incessit, omnibus terrori est 
et in se odium incendit. 

Nonium Asprenatem, ut hoc exemplo utar, Augusti 
amicum, veneficii accusare non dubitat, multique scrip- 
tores ' hanc audacem et vere antiquam orationem comme- 
moraverunt. 

Non solum maledictis et orationibus sed libellis homines 
feminasque insectatur. 

Primis principatus annis Augustus his maledictis et 
libellis parum commotus esse videtur. Non Suetonius solus 
hoc ostendit, sed multi alii. Dion Gassius nos admonet de 



1. Diu docti crediderunt illum Longulse Datum esse ex Plinii verbis 
(Index auctorum^ libri XXXV) : « Cassio Severo Longulano ». Nunc autem 
sic heec verba scribuntur : « Cassio Severo, Longulano ». Nunc arbitrantur 
iilum circa annum 44 ante Chr. natum esse; non igitur in illum, ut alii 
putaverant, Horatii contumelise immissfie sunt (Epod,, VI). 

2. QuiNT., X, 1, 22. — Plin., N. //., XXXV, 164. 

nunc ipse Gavium Silonem * laudat ; nunc L. Vinicium *. 
Itaque rhelores illo adstante non dubitant audacter dicere. 
Testis est Latro qui, Csesare Augusto et M. Agrippa audien- 
tibuSt « cum tractaret adoptionis locum, dixit : Jam iste 
ex imo per adopiionem nobilitati inseintur '. Erat autem 
M. Agrippa inter eos qui non nati sunt nobiles sed facti *• » 
Seneca hsec maximi momenti addit. « Tanta sub Divo 
Augusto libertas fuit ut prsepotenti nunc M. Agrippae non 
defuerint qui ignobilitatem exprobrarent. Utique mihi vide- 
tur admiratione dignus divus Augustus sub quo tantum 
licuit. » Quae yir ille optimus . scribebat, quo tempore, 
Augusto diu mortuo, deformis obsequii incusari non 
poterat. 

Sed Augustus quo mitior, eo principis insectationes 
acerbiores erant. Ad hoc veterem, calamitatibus domesticis 
exacerbatum , taedium suae clementiae eum cepit ^ Multi 
enim hac principis clementia decepti erant, antiquamque 
rem publicam et antiquam libertatem adhuc florere exis- 
timaverant. Igitur mox non solum Augusti adversarii lau- 
dibus ornati fuerant, sed familiares principis et feminae et 
princeps ipse gravissimis maledictis lacessiti fuerant. Nonne 
scilicet olim cuilibet potentissimum quemque sermonibus 
et contione vexare licebat? Nonne olim jus principes viros 
incessendi infimo cuique civi dabatur? Qua contumaci 

1. « Gavio Siloni Ceesar Augustus, cum frequenter causas agentem in 
Tarraconensi colonia audisset, plenum testimonium reddidit; dixit enim : 
Numguam audivi patrem familise disertiorem. » (Sen., Cont., X, praef., 14. 
Edit. Bursian.) 

2. « L. Vinicius ingenium in numerato habet. • (Sen., Cont.y U, xni, 20.) 

3. In hoc loco edit. Kiessling sequor. — 4. Skn., Cont.^ H, xn, 12-13. 

5. Vid. Eggbr, Examen critique des historiens anciens de la vie et du 
rigne d'Auguste, p. 65-66. « Mais une sorte de n^cessite fatale jointe k des 
mallieurs imprevus cntrainera bienl6tle principat sur la pente de la tyran- 
nie. Devant les honteoses plaies de la maison imp^riale Tesprit pablic» 
dechu de tant d'esp^rances, se r^veille par la satire, et le pouvoir ne se 
sent plus assez fort pour la mepriser. » 

licentia sine dubio cives utebantur, antequam Octavianus 
nomine principis imperium accepisset, cum imperium 
penes cunctos cives, non apud unum esset. 

Quondam hanc liberlatem esse decebat; hodie vero non 
esse decet. Quamvis eadem vocabula magistratuum essent, 
civitatis status, quae ab uno regebatur, omnino versus 
erat. Quae consul Octavianus toleravisset aut saltem tole- 
rare coactus esset, princeps Augustus non ferre poterat. 

Videlicet « ferebat et ipse * sufiFragium in tribus, ut unus 
e populo. Testem se in judiciis et interrogari et refelli 
aequissimo animo patiebatur. Amicos ita magnos et poten- 
tes in civitate esse voluit, ut tamen pari jure essent quo 
ceteri, legibusque judiciariis aeque tenerentur. » Quidam, 
dum viverent, muti, post mortem in dominum clamabant : 
non hoc vetuit, — quod vetare difflcillimum esse vide- 
batur, « De inhibenda testamentorum licentia, ne senatus 
quicquam constitueret, intercessit. » Sed « jocis quorum- 
dam invidiosis aut petulantibus lacessitus, contradixit 
edicto ». Primum « sparsos de se ' in Guria famosos libellos 
nec expavit nec magna cura redarguit : ac, ne' requisitis 
quidem auctoribus, id modo censuit cognoscendum post- 
hac de iis qui iibellos aut carmina ad infamiam cujusquam 
sub alieno nomine edant ». Princeps, fateamur, non immo- 
derate sua potentia utebatur ^ 

Mox autem legem majestatis ad libellos transtuUt. Mox 
Gassius Severus exsilio multatur, opera Labieni comburun- 

1. SuET., Oct., 56. — 2. Id., ibid., 55. 

3. C. Albucius Silus non suse temeritatis pcenas pependit. « Renunciavit 
foro partim pudore, partim metu. In cognitione csedis, Mediolani, apud 
L. Pisonem proconsulem defendens reum, cum, cohibente lictore nimias 
laudantium Yoces, ita excanduisset ut, deploralo Italise statu, quasi iterum 
in formam provincise redigeretur, Marcum insuper Brutum, cujus slatua 
in conspectu erat, invocaret, legum ac libertatis auctorem et vindicem, 
ptene poenas luit. » Verbum « psBne » in hoc loco maximi momenti est. 
(SuET., de Rhet.y VI.) 

lur. Ne lamen obliviscamur hsec decrela auctoritate senatns 
prodita esse. Nempe hsec non displicent principi qui senatui 
cedere videtur. Interdum etiam senatui non consulet : Sua 
sponte Ovidium in orbis extreoium mittere non dubitabit. 

Princeps igitur Msecenalis consilia non semper sequitur : 
ad ultimum irascilur et in audaces vindicat qui in libera 
civitale sine dubio se vivere credunt, legeque majeslatis 
in quosdam rerum scriptores oratoresque utitur. 

Ut intellegamus quam hoc grave sit, necesse est memi- 
nisse quam libertateoi vel in dictis vel in scriptis antiqui 
semper usurpaverint. Quod nostra magnopere interest, eo 
magis quod haec res semper nova, semper praesens esse 
videtur, continuoque renascitur, nunquamque omnino 
evanescit, quia scilicet non potest dissolvi et dirimi. 

Si tantummodo nostrae patriae annales evolvimus, per 
multa saecula scriptores, ut scelestos, oppressos, acerri- 
misque poenis multatos esse comperimus; scripta etiam, 
ut scelera, punita esse manuque carniHcis combusta; quin 
etiam quffidam opera, quae hodie perfecta habemus, olim 
prohibita et abolita fuisse. 

Quod apud nos septimo decimo et duodevicesimo saeculo 
fieri solebat, apud antiquos insolenter eveniebat. lUi 
enim fere absolutam libertatem cognoverunt, praeterquam 
qui rei impietatis postulabantur, ut apud Graecos Anaxa- 
goras et Socrates; aut qui apud fiomanos majestalem populi 
romani minuisse arguebantur; haecvero lex, carmine non 
bene deflnito, facile in libidinem verti poterat : quod re 
ipsa accidit. 

Si tamen Romae manemus, non asseverandum est hanc 
libertatem jure plenissimam fuisse. Namque Romani non 
dubitaverant a civium mordaciore ingenio praecavere, et 
dicta scriptaque ultimo supplicio punire. Memento hanc 

duram legem quam Decemviri pertulerunt : « Si qui pipulo 
occentasit carroenve condidit quod infamefaxit flagitiumque 
alteri, fuste ferito ». 

Quae lex ad liberam civilatem minus idonea esse videtur *. 

Ne dicas hanc legem fuisse inanem : Naevius enim qui, 
more Aristophanis , studiosus autem plebis, optimates 
lacessiverat, primum in carcerem conjectus est, rursusque 
damnatus exsilio multatus est : non igitur licebat Romae 
plebeio poelae Metellos et Scipiones verbis laedere, dum 
Athenis infestus plebi poeta Gleontem maledictis insectari 
poterat : Athenis, ut ait recte Tacitus, « non modo libertas, 
etiam libido impunita * ». Quod non idem Romse flebat, 
ubi criraine imminutae majeslatis ^ primum facta, deinde 
fortasse verba, etiam dum res publica stabat, arguebantur. 
« Verumtamen est majestas, ut Sulla voluit, ne in quemvis 
impune declamare liceret *. » 

Fateor equidem re maxima libertate, etiam maxima 
licentia Romanos usos esse, et satirici carminis scriptores 
et hisloricos et oratores, qui jampridem, odio aut indigna- 
tione impulsi, in alios cives petulanter invehi assueverant. 
Haec opinio percrebuerat legibus, legibus quoque de majes- 
tate, facta solum, non autem scripta aut dicta puniri posse. 
Hinc Gremutius Gordus miralur quod de majestate accusatus 
est quia firutum et Gassium Romanorum ultimos dixerat. 
« Verba mea, exclamat, arguuntur; adeo factorum innocens 

1. Vide MoNTESQuiEU, Esprit des lois. « La disposition qui decouvre le 
mieux le dessein des decemvirs est la peine capilale prononc^e contre les 
auteurs des libelles et les pofetes. Cela n'est gu&re du genie de ia r^pu- 
blique, oi!i le peupie aime k voir les grands humilies. Mais des gcns qui 
vouiaient renverser la libert^ craignaient des ^crits qui pouvaient rappe- 
ler Tesprit de la liberte. » (VI, 45.) — « L'aristocratie est le gouvernement 
qui proscrit le plus les ouvrages saliriques. Aussi les d^cemvirs, qui for- 
inaient une aristocratie, punirent-ils de mort les ^crits satiriques. » (XH, 13.) 

2. Ann., IV, 35. — 3. Lex Appuleia de niajestate (100); lex Varia (90); 
lex Cornelia (81); lex Julia (46). — 4. Cicero, ad Div,, HI, 11. 

ftum. » Atque percenset omnes qui sub Augusto historiis 
aut carminibus multo graviora et impunita delicta commi- 
Herant : Non quidem Labienum et Gassium Severum com- 
memoral. 

(](}t(3rum res nobis asperior esse videtur Gremutii Cordi 
opinione, quippe quse simplexnon sit, sed cum multis aliis 
coujuncla. Tacitus quidem jure contendil non capitale fuisse 
Brutuin ot Cassium laudavisse : non autem satis est dicta, 
numquam punienda, a factis, quse nonnumquam punienda 
sunt, goneralitor segregare. Si quis enim probra turpia in 
viros et fominiis sa^pissime jacere proponet, aut verbis ad 
scclus ot incendium cives impellere, illine licebit hoc modo 
causain suam defondere : « Ne minimum quidem peccatum 
commisi; factorum enim innocens sum »? Quid quod 
novis ttrtibus (quas Tacitus futuras non praesumere poterat) 
probra et concitamenta miiiies pejora sunt hodie quam 
lempore Augusli et Tiberii? Sine dubio, fateamur, Tacitus 
aculissimo dicit : « Spreta exolescunt; si irascare, agnita 
vidontur ». Non semper potest fieri ut qusedam spernas; et 
$i non irasaire, tum maxime agnita videntur. 

Uinc dun^ loges venere quibus, a deeemviris usque ad 
nostnxm aMatem, ii qui civitatibus prsesunt de hac re 
statuert'' conati sunt* Sed frustra : S^^pe enim non faciiis 
o^t distiuotio liciti salis et iliicita.^ conlumeliae; quisque 
hiK" deliotum \^rie interpretabitur; nunc omnia coocessa, 
nunc omuia prohibila videbuutur. Uuibusdam temporibus, 
$ub umbra privata^ diguitatis protegendi^ , uUius octa ne 
re|Uvhondoiv quidom lioebit. Immodicum imperium, ut 
iuuuoitioa'' litvrtati ooourrat, KHjuendi et seribendi liberta- 
tom foj\> omuiuo aboIobU. Alii igUur, ad tollendam licen- 
tittu. tollunt ot rilvrtatom; alii oonlra ad libertatem tuen- 
it;m\. vuid:o:ial $:bi et lioeutiam. 



Quibus verbis non mihi in animo est hanc diflBcillimam 
litem incidere, aut patrocinium principum suscipere; 
tantum autem rationem reddere quemadmodum principes, 
in hac re ancipiti, libidine pro legibus uti potuerint, atque 
simul cur Romani, legum decemvirallum obliti et jam- 
dudum non solum libertati sed etiam licentiae assueti, hac 
libidine attoniti et offensi fuerint. 

Quicquid est, Augustus, cum in Labienum et Cassium 
Severum sseviit, primus de libertate romana atque etiam 
humana aliquid deminuisse visus est. 

Ke vera hoc novum erat legem majestatis in dicta et 
carmina transferri. 

Non enim nunc agitur de proditione aut seditionibus aut 
male gesta re publica, id est de omnibus his factis quae 
majestatem populi romani minuebant, atque quondam in 
judicium veniebant; sed taatummodo de facetiis et contu- 
meliis quse Augustum et sanguine amicitiave conjunctos 
laedunt. Namque in locum populi romani se ipsum princeps 
subjecit. Quicquid olim ad majestatem populi, nunc ad 
majestatem unius hominis pertinet. Itaque non jam dicta 
et scripta impune sunt. 

Praeterea hoc quoque novum erat non solum scriptores 
sed scripta puniri : Primus Augustus scriplacomburi jussit, 
quod exemplum et Tiberius in Gremutium Gordum et 
postea multi alii in multos alios secuti sunt. \idelicet hac 
stolida poena conscientiam, ut ait Tacitus^ generis humani 
aboleri putabant. 

Ex quo intellegere possumus hanc rem in omnium tem- 
porum memoria non minimam esse, eo magis quod cele- 
berrimi scriptores et oratores nimiae libertatis acerbissimas 
poenas primi pependerunt. 

Labienus enim egregius orator et audax rerum scriptor 

erat. Yide quibus verbis AnDseus Seneca iilum depingat. 
(( Magnus orator S qui multa impedimenta eluctatus ad 
famam ingeni con&tentibus magis hominibus pervenerat 
quam volentibus. Magna debet esse eloquentia quae invitis 
placeat et cum ingenia favor hominum ostendat, favor 
alat, quantam vim esse oportet quae inter obstantia erumpat? 
Nemo erat qui non cum homini omnia objiceret, ingenio 
multum tribueret. Color antiquae orationis, vigor novae, 
cultus inter nostrum ac prius sseculum medius, ut illum 
posset ulraque pars sibi vindicare. » Omnia in illum odia 
ardebant propter vim et libertatem; sine exislimatione 
vivebat, nec scire possumus utrum jure an immerilo 
minimo probatus sit. « Adfectavit censorium supercilium, 
cum alius animo esset. Summa egestas erat, summa infamia, 
summum odium ^ Libertas tanta ut libertalis nomen 
excederet et quia passim ordines hominesque laniabat, 
Rabies vocaretur. » Principem ipsum et principatum laces- 
sebat, nedum timeret et vereretur. « Animus inter vitia 
ingens et ad similitudinem ingenii sui violentus, qui pom- 
peianos spiritus nondum in tanta pace posuisset. Memini 
aliquando cum recitaret historiam magnam partem illum 
libri convolvisse et dixisse : Hsec quse transeopost mortem 
meam legentur. Quanta in illis libertas fuit quam etiam 
Labienus extimuit? » Rerum ille scriptor procax et Pom- 
peianus qui verbis suis, magis etiam silentio iras accen* 
debat, non clementer a principe habitus fuit. Qui enim non 
eis utendum censuit, quse antea leges romanae comparave- 
rant. (( In hoc primum excogitata est nova poena : eCTectum 
est enim per inimicos ut omnes ejus libri comburerentur : 

i, Sbn., Controv., lib. X, prsef., 4-9. 

2. Propter hoc ipsum ^uasi publicum odium Auguslus potuit, nullo 
intercedenie, in Labienum et, aliquanto ante, in Cassium Severum saevire. 

res nova et inusitata supplicium de studiis sumi. » Hinc 
vitam finiendi Labienus consilium cepit. « Non tulit hanc 
contumeliam nec superstes esse ingenio suo voluit, sed in 
monimenta se majorum suorum ferri jussit atque ita includi, 
veritus scilicet ne ignis qui nomini suo subjectus erat 
corpori negaretur : non finivit tantum se ipse, sed etiam 
sepelivit. » Hinc « Cassi Severi belle dicta res ferebatur : 
nunc me vivum uri oportet qui illos libt^os edidici ». Hinc 
vehemens Annaei Senecae indignatio in hoc novum suppli- 
cium. « Bono hercules publico ista in poenas ingeniorum 
versa crudelitas post Giceronem inventa est : quid enim 
futurum fuit si triumviris libuisset et ingenium Ciceronis 
proscribere? Facem studiis subdere et in monumenta disci- 
plinarum animadvertere quanta et quam non contenta 
cetera materia ssevitia est! Di melius, quod eo sseculo ista 
irigeniorum supplicia coeperunt quo ingenia desierant M » 
His fervidis verbis respondent amplissima Philosophi 
Senecse verba * cum Cremutii cordi ingenium laudat, de 
quo idem postea sumptum fuit supplicium. 

Labienus et GassiusSeverus, quanquam Severus Labieno 
invisissimus dicitur ', nobis e longinquo videntur inter se 
conjuncti iisdem odiis, eadem libertate fereque iisdem 
suppliciis. Ambo enim omnes ordines hominesque laniant; 
ambo oratofes egregii habentur ; ambo omnibus contemptui 
et terrori sunt : alter libellis, alter historiis senalui et prin- 
cipi stomachum movet. 

Alterius quidem scripta primum novo supplicio com- 
buruntur; alterius autem libellis primum lex majestatis 
adhibetur. 

1. Annseus Seneca nos certiores facit « ejus, qui hanc in scripta Labieni 
sententiam dixerat, poslea viventis adhuc scripta combusta fnisse ». 
2,Cons, ad Marciam^ I. — 3. Skn., Controv,, X, prsef., 8. 



Hae inusitatae poenaB sub Augusto inventae sunt. 

« Ma8<i)v oTt * 6t6)wta axxa vf 3ffpst. Tivtov TUYypicpotTO, ^Tf^TTj- 
<nv iuTwv £7toi>^<TaTO* xoti exswa ts, Ta [xlv ev t^ 1:6X61 eupeOivTa 
Ttpo? Ttov aYopavojjLcov, Ta Se e$a) Tcpo? twv exa<xTayo8t apy^ovTcov, 
xaT£©Xe$e, xai twv TUvOevTcov iuTa ex6Xa<T£ Tivic. » 

Haec res agebatur anno 763 ab Urbe condita, anno igitur 
nono post Christum. Num hoc potissimum anno Gassius 
Severus in exsilium relegatus est? Incertum est, et per- 
magni interesset hoc non ignorare. Scimus autem * Gassiuai 
Severum anno 32 post Ghristum « XXV exsilii sui anno » 
mortuum esse. Septimo igitur anno ' post Ghristum ejectus 
esset e civitate. Nostri igitur oratoris exsilium inter sextum 
et decimum annum collocare possumus. 

De eadem hac re, tempore autem non notato, sic Tacitus * 
scribit. Tiberius « legem majestatis reduxerat ; cui nomen 
apud veteres idem, sed alia in judicium veniebant : si quis 
proditione exercitum aut plebem seditionibus, denique 
male gesta re publica majestatem populi romani minuisset, 
Facta arguebantur, dicta impune erant. Primus Augustus 
cognitionem de famosis libellis, specie legis ejus, tractavit, 
commotus Gassii Severi libidine qua viros feminasque 
illustres procacibus scriptis diifamaverat. » Tot et tantas 
oflFensas concitavit ut exsilio multatus sit, non principis 
arbitrio, sed senatus et jurati judicio. « Relalum^ et de 
Gassio Severo exsule qui sordidae originis, maleficse vitae, 
sed orandi validus, per immodicas inimicitias, ut judicio 
jurati senatus Gretam amoveretur, effecerat. » 

Priucipe igitur Augusto Roma in insulam Gretam sub- 



1. DiON Cassius, LVI, 27. — 2. Hierontmus, Etcs, Chron. — 3. Eooer (op. 
cit., p. 68) putat has queestiones in libellos paulo prius habitas esse. Igitur 
circa 758 aut 759 Severus, Labienus circa 760, nimice libertatis damnati 
fuissent. — 4. Ann., I, 72. — 5. Tac, Ann., IV, 21. — Notatione dignum 
est Cassium Severum non a principe sed a senatu exsilio multari. 

motus est, unde sub Tiberio, anno 24 post Ghristum in 
saxum Seriphium projectus fuit. 

Non enim illa primapoena Gassius Severus victus fuerat, 
sed exulceratus : acerbior procacibus scriptis viros femi- 
nasque illustres, quamquam exsul, lacessiverat. Tunc 
regimen imperii Tiberius tenebat qui primum quidem 
« adversus convicia * malosque rumores et famosa de se ac 
suis carmina firmus ac patiens subinde jactabat, in civitate 
libera linguam mentemque liberas esse debere. Et quondam 
senatu cognitionem de ejusmodi criminibus ac reis flagi- 
tante, Non tantum^ inquit, otii habemus ut implicare nos 
pluribus negotiis debeamus. Si hanc fenestram aperueritis 
nihil aliudagi sinetis; omnium inimicitise hoc prsetextu 
ad nos deferentur. » 

Hanc tamen fenestram, quam Augustus aperuerat, Tibe- 
rius non claudere festinavit. Nam, ut vidimus, anno 24 post 
Ghristum de Gassio Severo exsule relatum est. Etenim 
« illic* eadem actitando recentia veteraque odia advertit; 
bonisque exutus, interdicto igni atque aqua, saxo Seriphio 
consenuit ». 

Hic « XXV exsilii sui anno ^ in summa inopia moritur 
vix panno verenda contectus » (anno 32 post Ghr.). 

Non est quod mireris Gassii Severi exsilium gravius 
factum esse tum quum « objectum est poetae* quod in tra- 
gcedia Agamemnonem probris lacessisset; objectum et 
historico quod Brutum Gassiumque ultimos Romanorum 
dixisset; animadversum est in auctores scriptaque abolita, 
quamvis probarentur ante aliquot annos, etiam Augusto 
audiente recitata ». 

Quod si Cassius Severus aliquot post annis vixisset, 

1. SuBT., Tih., 28. — 2. Ann,^ IV, 21. — 3. Hieronymus, Eus, Chron, 
— 4. SuET., Tib.y 61. 

scripta a Tiberio abolita a successore probata vidisset. 
Namque Galigula qui « imperium * adeptus, populum ro- 
manum, vel dicam hominum genus, voti compotem fecit, 
exoptatissimus princeps maximsB parti provincialium ac 
militum, incendebatque et ipse studia hominum omni 
genere popuiaritatis, Titi Labieni, Cordi Gremulii, Cassii 
Severi scripta, senatus consultis abolita, requiri, et esse in 
manibus lectitarique permisit ». Sive re vera populi totius 
romani favorem emereri cupiit, sive tantum aliter facere ac 
alii principes, sive suis virtutibus ostendandis gavisus est 
quod probra in Augustum et Tiberium divulgarentur : 
« quando maxime sua interesset, ut facta qu8eque posteris 
Iradantur ». 

1. SuET., Calig,, 13, 15, 16. 



CAPUT SEGUNDUM. 



CUR ORATORES ET RHETORES ANTIQUiC REt PUBLIGJ: DESIDERIUM TEBiEAT. 
DE SGHOLIS QUiE LIBERTATEM DOGENT ET GOMMEMORANT. 

Itaque Gassio Severo accidit ut huic quaestioni in scrip- 
tores habitae implicaretur et quasi pro libertate pateretur ; 
contigit autem ut novam formam eloquentiae induceret et 
recentium oratorum princeps videretur : quae duae res illius 
nomen ad perpetuam memoriam propagabunt. 

Sed antequam Gassii Severi ingenium ponderemus, quae- 
ramus utrum Labienus et Severus a ceteris ejusdem aetatis 
oratoribus dissociandi sint, an tunc alii quoque principatum 
lacessiverint et vicem rei publicae doluerint. 

Plerique quidem cives amissam esse libertatem non ange- 
bantur. Omnes enim quot tristia et horrenda bella Italiam 
et Romam per quinquaginta annos vastavissent, quot 
atrocia mala in homines terrasque saeviissent, quot inju- 
rias, vexationes, direptionesque passi fuissent, memine- 
rant. Itaque fortes vel ignavi, divites vel inopes, pacem 
cupidissime appetebant, quamvis libertatem ipsi perdituri 
essent. Hanc pacem poetae, qui tam turbido tempore 
vixerant, procellasque seditionum et bella, horrida bella 
viderant, carminibus canere, atque principem maximis 
laudibus extoUere, qui tantis beneficiis orbem terrarum 

KOBERT. 2 

afflciebat, non desinebant. Lassati fractique animi dulce- 
dinem olii libertatis periculis praeferebant. 

Quamvis autem nullus principi adversaretur, et hunc 
rerum statum abnuere auderet, quosdam tamen scriptores 
memoria priscae rei publicae et fortasse desiderium tenebat. 

Imprimis vero oratores, cum Augustus sicut omnia alia 
eloquentiam pacavisset, nuUam esse libertatem dicendi 
excruciabantur. Non enim de compositae ac quietaB rei pu- 
biicjti commodis consentiebant; neque maxima mala e per- 
turbftta venire fatebantur. Quid eorum intererat ut omnia 
miscerentur, dum amplitudo rerum ingentem eioquentiae 
materiam tribueret? dum apud patres et plebem illustrem 
notitiam sibi pararent? dum illa facultate et clientelas et 
pecuniam et honores potentiamque acquirerent? dum cla- 
more plausuque fruerentur? dum vim ingenii per reorum 
pericula ostenderent? dum discordias movere aut sedare, 
ad bellum aut pacem animos concitare, legem rogare aut 
abrogare, plebem incendere et senatum regere possent? 
Occurrebat illis et Cato qui acerrimo impetu Scipiones accu- 
sabat, et ipse accusatoribus resistebat; et Gracchi qui ad 
novas res legibus agrariis plebem vocabant; etCicero qui 
eloquentia e Catilina) faucibus civitatem eripiebat. Hujus 
temporis memoriam, quo oratores, in luce fori ad populum 
immensum contionantes, animos movebant et rerum potie- 
bantur, quo advocati privata negotia cum rei publicse totius 
eommodis confundebant, cum summo dolore recordabantur. 

Nunc autem quse res multitudinis sufTragiis permittitur? 
ad quam utilitatem populi concilium convocatur? Givitas 
enim unius arbitrio regitur, qui paulatim omnia munia 
populi in se traxit, qui aut ipse magistratus efflcit aut can- 
didalos per libellos commendat. Romanus populus, qui 
quondam ad creandos magistratus, ad judida ferenda^ 

atque ad leges sanciendas maxima potestate valebat, jam 
nullus erat. Imperium senatus lenebat, vel potius tenere 
videbatur, quippe senatum princeps in manu habebat. Mox 
a Tiberio « e campo comitia ad patres translata sunt ». 

Quam vehementi desiderio illi diserti affligebantur, 
quibus non rei publicse gubernacula tractare, sed tantum- 
modo causas cenlumvirales, ne in foro quidem, in audi- 
toriis autem et tabulariis, agere licebat! Non est mirum 
hujus aetatis oratores, qui negotiis gerendis orbati vivebant, 
antiqua hbertate doluisse perdita. 

Sed quo minorem eloquentiae materiam oratores inve- 
niebant, eo plures rhetores vigebant, eo frequentiores ad 
ludos discipuli veniebant. 

Superioribus temporibus, cum eminentium oratorura 
ingeniis Roma floreret, rhetores simul atque philosophi 
ex urbe expulsi erant. Postea, censore Grasso, qui ante 
Giceronis tempora fortasse absolutissimus orator exslitit, 
in latinos rhetores novum senatus consultum factum est. 
His tamen senatusconsultis prisci moris defensores Romae 
ludos increbrescere et rhetores florere non prohibue- 
runt. 

Bellis civilihus positis, ad omnes artes, praecipue ad elo- 
quentiam maximo impetu ruunt Romani qui, tandera 
quieta re publica, hanc eximiam rera, qua nuper et Gicero 
et Galvus et Gaesar magnara laudera adepti erant, eolere 
festinant, sed nuUura locura esse forensi eloquentise, verso 
civitatis statu, fortasse obliviscuntur. 

Quid enira aliud petivissent adulescentes ingenui, qui a 
bellis et a vita rustica abhorrebant, raeraoriam autera 
Demosthenis et Giceronis retinebant, et qui orani hberali 
disciplina, latinaque et graeca, politissirai, nihil nisi illorura 
oratorura gloriam, qui rera publicara administraverant^t 

ingenio nomen suum posleritati commendaverant, cupie- 
bant? 

Hinc post actiacam pugnam tanla frequentia rhetorum 
et discipulorum ! 

Velerum autem oratorum non solum eloquentiam sed 
etiam vitam admirabantur et sibi proferebant. Num enim 
poterant verba a factis disjungere? Oratorem dicendi 
peritum laudibus extoUere, eivemque rerum civilium 
peritissimum contemnere? Gum multi juvenes discordia- 
rum civilium obliti fuissent, cum adulescentes horrida 
bella non vidissent, sed in historiis contionibusque, quas 
semper in manibus memoriaque habebant, velera suspice- 
rent, eos nimis quietae vitae taedium capiebat. 

Adde quod argumenta, quae in scholis agebantur, tyran- 
nos et libertatem saepissime opponebant. Vide enim quales 
suasoriae discipulis proponantur. 

« Deliberat * Gicero an Antonium deprecetur. » 

Audi quae verba, quas sententias declanaatores emitlant. 
« Q. Haterius. Sciant posteri potuisse Antonio servire rem 
publicam, non potuisse Giceronem. Si intellegis, Cicero, 
non dicit « roga ut vivas », sed « roga ut servias ». 
Quemadmodum autem hunc senatum intrare poteris, 
exhaustum crudeliter, repletum turpiter? Intrare autem tu 
senatum voles in quo non Gn. Pompeium visurus es, non 
M. Gatonem, non LucuUos, non Hortensium, non Len- 
tulum atque Marcellum, non tuos, inquam, consules Hir- 
tium ac Pansam? Gicero quid in alieno saeculo tibi? jam 
nostra peracta sunt. » 

Quidam « omnem acerbitatem servitutis futurae descri- 
bere » non dubitabant, aut illos qui Ga^sarem occiderant 

i. Sen., Suasoria, VI. 

et adversus Octavianum pugnaverant, laudibus extol- 
lere. 

« Varius Geminus adhortatus est illum ad fugam. 

« IUic jesse M. Brutum, illic G. Gassium, illic Sextum, illic 
Sextum Pompeium. Quid deficiemus? el res publica suos 
triumviros habet. » 

Quot aliae suasoriae, in quibus oratores et triumviros et 
proscriptiones exsecrantur! 

« Deliberat Gicero * an scripta sua comburat, promittente 
Antonio incolumitatem, si fecisset. » 

« Grudelior est pactio Antonii quamproscriptio. Ingenium 
erat in quo nihil juris haberent triumviralia arma. Gom- 
mentus est Antonius quemadmodum quod non poterat cum 
Giceroue proscribere a Gicerone proscriberetur. Hortarer 
te, Gicero, ut vitam magni aestimares, si libertas suum 
haberet in civitate locum, si suum in libertate eloquentia, 
si non civili ense cervicibus luerentur; nunc ut scias nihil 
esse melius quam mori, vitam tibi Antonius promittit. 
Nescio an hoc tempore vivere velis, Gicero : nemo est cum 
quo velis. 

« Fac moriendo Antonium nocentiorem, » 

Quis dubitat quin, his argumentis tractatis, oratores et 
rhetores et discipuli dolore et ira atque indignatione accensi 
sint? quin Giceronem pro libertate morientem simpliciter 
admirati sint, Antoniumque et arma triumviralia detestati 
sint? quin se in libera civitate esse interdum crediderint? 
quin sibi falsas et vanas imagines flnxerint? 

Hinc antiquae hbertatis quoddam desiderium in scholis 
exoritur. 

Hi autem oratores, tam graves causas cum maxima liber- 

1. Suasoria, VII. 

tate agere assueti, cum ad veros judicesy ad veras causas 
venirenty a luce scholae, ut ita dicani, in umbram fori exi- 
banl : tantum egregiae et liberae eloquentiae species, quam 
in animis habebant, a vero statu et eloquentiae et civitatis 
abborrebat! Itaque qui apud centumviros causas orare non 
cupiebant, hanc tamen oratoriam artem, qua quondam et 
gloriam et dignitatem et utilitatem diserti assequebantur, 
coiere volebant, in scholas redire festinabant, ubi et 
antiquae eloquentiae imaginem et quidlibet dicendi liber- 
tatem et condiscipulorum clamores plaususque invenie- 
bant. Hic se in eam consuetudinem adducebant ut maxima 
vi et ingenuitate suasorias et controversias, quae saepius a 
veritate, non semper ab eloquentia abhorrebant, tracta- 
rent; ut res fictas apud non veros judices agerent; ut sen- 
tenlias et divisiones, huic loco et illis audientibus aptiores, 
quaererent. 

Ne igitur causidici vocarentur, declamatores facti sunt. 

Declamatio autem, qua ad virtutes oratoris parandas 
antiqui utebantur, non jam exercitatio, non jam ars aliqua 
dicendi, sed eloquentia ipsa habita est. Quid quod ora- 
toriae et forensi eloquentiae haec declamatio praeferlur? 
Tantum velut qnaedam insania omnes mentes penetravit! 
Olim Cicero jure dicere poterat. « Nemo studet * eloquentiae 
nostrorum hominum nisi ut in causis atque in foro elu- 
ceat. » Nunc quidem Romani eloquentiae plurimum stu- 
dent, plerisque vero non in animo est in foro eiucere. 

Vide AnnaBum Senecam qui saepissime exquisito judicio 
utitur : non quod illum vehementer reprehendam qui 
declamationem plurimi faciat : rhetoris enim erat artem 
dicendi laudibus extollere. Sed Novato et Senecae, qui olim 

4. De Ora/., II, 13, 55. 

philosophus vocabitur, Melam anteponife, qui a negotiis 
publicis aversus eloquentiae tantum, id est declamationi 
studet; illi majus et melius ingenium esse putat, quia 
ambitum et forum et honores fugit, quia in otium se refert 
et in portu pericula vitat. « Haec eo * libentius, Mela, fili 
carissime, refero, quja video animum tuum a civilibus 
officiis abhorrentem et ab omni ambitu aversum hoc unum 
concupiscentem nibil concupiscere, ut eloquentiae tantum 
studeas Facilis ab hac in omnes artes discursus est; ins- 
truit etiam quos non sibi exercet. Paterno contentus ordine 
subduc fortunae magnam tui partem. Erat quidera tibi 
majus ingenium quam fratribus tuis, omnium bonarum 
artium capacissimum : esl et hoc ipsum melioris ingenii 
pignus, non corrumpi bonitate ejus, ut illo male utaris. Sed 
quoniam fratribus tuis ambitiosa curae sunt foroque se et 
honoribus parant in quibus ipsa quae sperantur timenda 
sunt, ego duobus fihis navigantibus te in portu retineo. » 

Sine dubio hsec addit. « Proderit tibi in illa quae tota 
mente agitas declamandi exercitatio. » Sed eum, qui bene 
ingenio utitur, declamatione contentum fore fatetur. Gerte 
facilem ab hac in omnes artes discursum esse dicit; sed 
minus periculosum est, sed multo satius est in portu, id est 
in declamalione relineri. 

Hoc idem multi in illa aetate putabant, qui adulescentes 
in scholis studebant, in quas juvenes et senes redibant : 
haec erat iUis vera eloquentia, non eloquentiae praeparatio. 
De quodam declamatore Seneca non ad vituperationem 
dicit : « Declamitabat et tam diligenter ut putares illum illi 
studio parari, non per illud alteri praeparari. » 

In his scholis institutus est Gassius Severus. 

1. Sen., Cont., lib. II, prsef. 

Ipse quoque in tyrannos saepissime exsecratus est, sed 
fortasse magis quam alii rem in serium vertebat, quia ob 
vehementem facundiam angusto limite declamationis 
sestuabat, quia intellegebat quantam personam suscepturus 
esset si res publica valeret, quanta gratia floreret si vis 
omnis, ut olim, penes oratores esset. Ad hoc ille egregius 
orator, qui sponte naturse libertatis amator erat et tyran- 
nidis impatientissimus, humili loco ortus, potentium feli- 
citatem segris oculis introspiciebat et asperis facetiis 
nobiles homines et feminas illudere gaudebat, eo magis 
quod ingenio urbano et faceto praeditus erat. Ex his sen- 
tiemus cur et ipse, ut Albucius Silus, statum Ilalise deplo- 
raverit, Brutumque libertatis vindicem invocaverit; sen- 
tiemus cur Augusto obsistere ausus sit. 



GAPUT TERTIUM. 



DE ELOQUENTIA Q}}£ JEIME GASSII SEVERI FLORUIT. DE ARTE 
DEGLAMATORIA ET DECLAMATORIBUS. 

Quis orator fuerit Gassius Severus « orandi validus », 
qui, ut rhetores et rerum scriptores fateatur, illo tempore 
quasi principatum eloquentiae tenuit, « viditque * cum 
condicione temporum et diversitate aurium formam quoque 
ac speciem orationis esse rautandam », novaque itinera ad 
auditores delectandos quaesivit, mox per partes ostendere 
conabimur» 

Non vero potest de Cassio Severo, oratore et declama- 
tore, jure existimari, nisi vidimus quibus de causis elo- 
quentia deminuta sit, declamatio autem increverit, aliquid 
etiam novi attulerit, quod attinet sive ad litteras sive ad 
mores. Assentior quidem Gassium Severum non magno- 
pere declamatione delectatum fuisse, sed tamen inter 
declamatores vixisse, saepe suasorias et controversias in 
scholis laudatas audivisse, se ipsum quanquam invilum 
declamasse, et fortasse plausus, quos contemnebat, quae- 
sivisse, atque a quibusdam vitiis, quae apud alios insecta- 
batur, non semper afuisse : IUe enim orator declama- 

1. Tac, DiaL, 19. 



— 26 — 

tionem, quamvis minime faceret et fugere vellet, non 
semper evilavit. 

Nobis igitur inspiciendum est qu3B declamatio, quae 
eloquentia illo sseculo fuerit, quo justius et rectius inge- 
nium Cassii Severi vitiis et virtutibus aliorum hujus setatis 
oratorum et declamatorum metiri possimus. 



§ 1. Num eloquentia illo tempore fuerit et esse potuerit. 
Quid de arte declamatoria Tacitus, Petronius, Quin- 
tilianus et rhetor Seneca senserint. 

Verane autem id temporis eloquentia erat? Sine dubio, 
verso civitatis statu, uno omnia moderante, re publica 
quieta id est serva, non jam, ut videtur, oratoribus locus 
erat, qui vi ingenii civitatem regerent et distraherent. 
« Magna eloquentia sicut flamma materia alitur, et motibus 
excitatur et urendo clarescit. » Quae vera causa est cur elo- 
quentia deminuta sit. 

Adde quod mores in deterius lapsi sunt. « Quemad- 
modum autem * uniuscujusque actio dicenti similis est, 
sic genus dicendi aliquando imitatur publicos mores. Si 
disciplina civitatis laboravit, et se in delicias dedit, argu- 
mentum est luxuriae publicse, orationis lascivia : si modo 
non in uno aut in altero fuit, sed approbata est et recepta, 
Non potest alius esse ingenio, alius animo color. Si ille 
sanus est, si compositus, gravis, temperans, ingenium 
quoque siccum ac sobrium est : illo vitiato, hoc quoque 
afflatur. Itaque ubicumque videris orationem corruptam 
placere, ibi mores quoque a recto descivisse non erit 
dubium. » , 

1. L. Ann^us Seneca, Epist. ad Luc, 114. 

Adde quod recitationes in dies florent, in quibus colore 
sententiarum, nitore descriptionum, splendore et cultu 
verborum, et poetico decore auditor delectatur eloquen- 
tiaque corrumpitur; adde quod declamationes increbres- 
cunt, atque adulescentuli male instituuntur. «Deducuntur* 
in scholas, in quibus non facile dixerim utrumne locus 
ipse an condiscipuli an genus studiorum plus mali ingeniis 
afferant. » 

Petronius « furias » declamatorum irridet tumidumque 
genus dicendi, acuteque ostendit quantum « hae decla- 
mationes a veritate abhbrreant ». Cujus rei culpam in rhe- 
tores transferre non dubitat : « Pace vestra * liceat dixisse, 
primi omnium eloquentiam perdidistis. » Nonne autem 
rhetores de discipulis et parenlibus queri possint, ut Aga- 
memnon Petronii? « Minimum ' in his exercitalionibus 
doctores peccant, qui necesse habent cum insanientibus 
furere. Nam ni dixerint quae adulescentuU probent, ut ait 
Gicero, soli in scholis relinquentur. » — « Parentes * ob- 
jurgatione digni sunt, qui nolunt liberos suos severa lege 
proficere. » 

Quintilianus quoque, rhetor ipse tamen, quamvis decla- 
tnationem non accusare audeat, et contra probare videatur, 
hujus exercitationis incommoda videt. Sine dubio haec 
exercitatio, inquit, « ut ex omnibus ^ novissime inventa, 
ita multo est utilissima ». Noster autem rhetor quamdam 
correctionem his verbis adhibet. « Eo quidem res ista 
culpa docentium recidit ut inter pr«cipuas, quae corrum- 
perent eloquentiam, causas licentia atque inscitia decla- 
mantium fuerit. » 

Fatetur hanc exercitationem continuam oratoribus peri- 

i. Dial.y 35.-2. Sati., 2. — 3. lbid.y 3. — 4. Ibid., 4. — 5. Quint., II, 10. 

culosam fore. « Adulescenles * non debent nimium in falsa 
rerum imagine detineri et inanibus simulacris. » Atque haec 
non obscura verba addit. « Quid atlinet ' tam multis annis 
quam in more est plurimorum (ut de his, a quibus magna 
in hoc pars aetatis absumitur, taceam) declamitare in 
schola, et tadtum laboris in rebus falsis consumere, cum 
satis sit modico tempore imaginem veri discriminis et 
dicendi leges comperisse? Quod non dico quia sit unquam 
omittenda dicendi exercitatio, sed quia non sit in una ejus 
specie consenescendum. » 

Quam hsec exercitatio, sine dubio utilissima, mala fieri 
posset, Quintilianus quidem, non autem Seneca vidit, 
quippe qui discipulos in falsa rerum imagine detinere 
voluisset, et in hoc labore consenescentes totam aetatem 
absumere cnpivisset. Altamen Seneca ipse suum tempus 
eminentium oratorum ingeniis non florere fatetur; sed 
quamvis judicio sano plerumque utatur, admireturque 
Giceronis ingenium « quod solum ' populus romanus par 
imperio suo habuit », non veras corruptae eloquentiae causas 
introspicit. 

Hunc quidem non fallit « in quantum * cotidie ingenia 
decrescant et, nescio qua iniquitate naturae, eloquentia se 
retro tulerit ». 

De luxu temporum et desidia juventutis fortasse jure 
queritur, eloquentiam autem per declamationem renasci 
posse, immo etiam nihil aliud nisi declamationem esse 
existimat. Quam ingenti alacritate de hoc novo studio 
loquilur « adeo novo ut nomen quoque ejus novum sit », 
quod post Ciceronis tempora « celebrari coepit », et nunc 
« scholastica, controversia, declamatio ^ » appeliatur ! 

1. QuiNT., X, 5, 17. —2. Id., XII, 11, 15. — 3. Controv., I, pr«f., 11. 
— 4. Ibid., 6. — 5. Controv.f I, praef., 12. 

Quanta admiratione, quanlis laudibus illos declamatores 
extoUit, qui in hoc inani labore totam aetatem absumunt! 
M Nihil illo viro, dicit Annaeus * de Latrone Porcio, gravius, 
nihil suavius, nihil eloquentia sua dignius. In ilio omnes 
oratoriae virtutes eranti » 

Quantum autem illi declamatores sudabant etelaborabant 
ad plausus auditorum excitandos! Porcius Latro « cum * se 
ad scribendum concitaverat, jungebantur noctibus dies 
et sine intervallo gravius sibi instabat nec desinebat nisi 
defecerat. Tantis viribus incumbebat in studium ut non 
tantura nihil perdidisse sed mullum adquisivisse desidia 
videretur. Saepe cum per totam lucubraverat noctem, ab 
ipso cibo statim ad declamandum veniebat ^ » 

Gassius Severus non aliter de deciamatione sentiebat 
atque Petronius et Tacitus posterius arbitrati sunt : eo 
magis quod aegre ferebat declamationem in vicem elo- 
quenliae successisse, suumque ingenium in hac ignava vita 
torpescere et hebescere. Recentia enim tempora non sub- 
tilis operum judex, sed orator otii impatiens, indigna- 
batur. 

Nonne autem ceteri, qui haud falso rhetorum vitia vide- 
runt, haec majora etiam insuis scriptis ostenderunt? 



§ 2. Quomodo declamationes defendi possint. 

Nam veteres atque recentes, qui de hac arte scripserunt 
asperi, fateamur, ac fortasse asperiores exstiterunt. Sine 
dubio declamatores, qui materias fictas et « incredibiliter 
compositas », fereque semper easdem « ingentibus verbis 

1. Controv., prser.,13, 21. — 2. Ibid.^ praef., 14, 17. 
3. His addit Juvenalis egestatem declamatorum. {Sat., VH.) 
Nosse yelint omnes; mercedem solvere nemo. (VII, 157.) 

perseqanlur » *, qui saepissime puellam raplam, virum for- 
lem, filium abdicatum, piratasque misericordes et diros 
tyrannos in suis controversiis ostendunt, puerilem rem 
agere videnlur. Multi tamen qui stulte dicebant non stulte 
cogitabant; quidam vero « vitia sua et inteilegebant et 
amabant » *; quidam se « ineptam sententiam dixisse » 
fatebantur, ut Gestius qui haec notatione digna addebat : 
« Multa dico non quia mihi placent, sed quia audientibus 
placitura sunt ' ». Alii quaedam « sine sensu dicunt * », ut 
verba verbis omnino respondeant. 

Nonne autem decet pro his reis aliquid dicere atque 
hujus judicii acerbitatem mitigare? Nonne injuriosum esse 
videtur tantummodo errores et vitia , nunquam vero 
virtutes declamantium aspicere et ostendere? Quamvis 
enim eorum genus dicendi magnopere nobis displi- 
ceat, nonne quasdam res utiles ab illis sumere potui- 
mus? 

Nonne haec sententia paulo durior est? « Adulterantur 
leges, adulterantur juris romani voeabula, adulteratur 
historia. Sunt ex iis materiis quaedam obscenae, sunt qua? 
vel sanctissimos naturae sensus, pietatem scilicet erga 
parentes, ludibrio habeant *. » 

Primum enim neminem hoc fugit deckmationem ab iis 
qui declamatores vocantur non inventam esse; sed gaulto 
ante, Tullii tempore, declaraationes, suasorias et contro- 
versias, a domestica historia aut afabulis desumptas, yel 
mente rhetorum flctas, saepe tractatas esse. Etenim in Hbris 
rhetoricis, ut hoc exemplo utar, quos Gicero ad Heren- 
nium et de Inventione scripsit, deprehendere licet aliquot 

I.Tac, Dial, 35. — 2. Sknec, Controv., IX, 29, 11. — 3. Id., ibid., 12. — 
4. Sen., Controv., IX, 2, 9. — 5. Chassang, De corrupta post Ciceronem a 
declamatoribus eloquentia (1852), p. 34-35. 

argumenta a fabulis GraBcis sumpta esse *, multa vero ab 
argumentis declamatorum, qui postea vixerunt, non longe 
abhorrere. Quid quod in his libris controversias de rebus 
insuetis et leges fictasreperimus'? 

Quod si igitur postea rhetores his argumentis insolitis 
et interdum stullis usi sunt, non primi haec ceperunt, non 
primi peccaverunt. Sed aetate Giceronis declamatio ora- 
torem foro parabat, et verae eloquentiae splendore quasi 
obscurabatur; posteaautem declamatio tantummodo decia- 
mationi declamatorem parabat, et veram eloquentiam suo 
fulgore obruebat. 

- Praeterea ne obliviscamur , quod ad veterum studia 
moresque et animos pertinet, declamationes non aliquot 
annos sed aliquot ssecula prospere viguisse. Etenim multo 
post Senecam et Quintilianum declamationes in scholis non 
languerunt aut evanuerunt. Vixit Adriano imperatore ille 
Calpurflius Flaccus a quo supersunt excerptae Declama' 
tiones X rhetorum minorum^ quae, brevissimae, non sunt 
orationes sed potius indices, et in rebus saepissime antea 
tractatis versantur. Vixit sexto saeculo post Christum 
Magnus Ennodius Episcopus Ticinensis, qui dictiones, 
Gontroversias aut Ethicas, in quibus nihil novi reperimus, 
declamavit. Fateamur igitur declamationem diutius flo- 
ruisse quam ut ridiculus mos haberetur : Quippe hae exer- 
citationes non solum mentem delectabant, sed etiam 



1. Orestes., 6rf Uer,^ 1,10; I, 16; de Invent., I, 13, 14. — Uiysaes et Ajax, 
ad Her.y I, 11; II, 19; de Inv., I, 8. 

2. Vide ad Her,^ l, 11; de Inv., II, 51. Navis et fcgrotus. — Ad Her., I, 
11. Augur depecuniis repetundis damnalus. — De Inv., I, 8. Si quis sacrum 

'ex privato surripuerit, utrum fur an sacrilegus sit judicandus. — II, 31. 
Vitnlns Dianee. — Hostia Lacedsemoaiorum. — II, 32. Lex apud Rhodios 
de navibus rostratis. — II, 40. De patris mortui verbis ambiguis. — De 
corona aurea meretricis. — II, 49. De occiso tyranno. — II, 50. De parri- 
cidii hereditate. 

aQimum movebant; scholastici non semper argumenta 
inania et vana verba proferebant, sed res serias et novas, 
ut mox videbimus, tractabant, atque a veritate opinione 
minus discedebant. 

Etenim quamvis hsec argumenta nop admodum credibilia 
videantur, attamen non semper omnino ficta sunt. Quaedam 
ex historia aut e rebus recentibus ducta sunt; aut saltem 
non muUum a veritate discrepant/ Ex quo efficitur ut hsB 
materiae , ^ quanquam specie vana, de romanae societatis 
moribus nos certiores faciant *. 

Ex his intelligitur quomodo hae absurdae declamationes, 
quas plerique tam acriter reprehendunt, quibusdam lecto- 
ribus quamdamjucunditatem aut saltem utilitatem prsebere 
possint. 

§ 3. Quid novi ars declamatoria attulerit. 

Praeterea multi declamatores praeclaro et acuto ingenio 
valebant. Quibus reprehensio est oratio curiosa et putida 
turgidaque; sed eorum dicendi genus ornatius laetiusque 

1. Hoc non fugit Saint-Marc-Girardin (Essais de littirature et de morale, 
t II, p. 467, 1845). « Ces controverses ne doivent pas seulement 6tre e^- 
diees comme des exercices de rhetorique; mais il y a 1& aussi une trace 
et uu souvenir des contes qui amusaient l'antiquite; ces contes, tout meta- 
morphoses qu*ils sont en plaidoyers, contiennent cependant c& et \k de 
curieux renseignements sur les moeurs des anciens, et sous ce rapport sur- 
tout ils meritent d'6tre connus. » — Vide quoque Tivier, de Arte decla- 
mandi et de romanis declamatoribus qui priore post J, C. sseculo floruerunt, 
1868 : « In dcclamationibus veras causas reperies ex historia ductas; alias 
quse in foro tractari potuissent. Imo quse ssepius finguntur in novercas et 
veneflcas non a judiciis adeo discrepabant qua setate vixerant et Sassia 
Cluentii materetOrestilla, aliseque in historia notatse ut nec adulterio nec 
veneficio abstinentes, etiamsi ad principatum accederent » (p. 49). — « Asse- 
verabimus effigiem sseculi pro parte sua declamantes expressisse, quod' 
posteris usui foret. Materise non adeo discrepant a yeritate, ex historia 
deductae aut a yeritate ac re. Vel in materiis inanibus sumpta e medio 
alTeruntur exempla et ad romanee societatis statum pertinentia » (p. 118- 
119). 

audientium aures delectat. Oratio quidem splendidioribus 
verbis enitet, sed enitet. Paria quidem paribus referuntur, 
contraria contrariis opponuntur, longi et conclusi verborum 
ambitus negleguntur, sed breves et acres argutaeque sen- 
tentisB efifulgent. Vide, ut ex inflnita exemplorum copia 
paucadecerpam, hanc suasoriam in qua « Trecenti Lacones 
contra Xersen missi, cum treceni ex omni Graecia missi 
fugissent, deliberant an et ipsi fugiant * ». Vide quam 
nervose hsec declamatores dicant. « Electi sumus, non 
relicti. Turpe est cuilibet viro fiigisse, Laconi etiam delibe- 
rasse. grave majorum virtutis dedecusl Lacones se 
numerant, non sestimant. » Omnia hsec curta maximam 
vim habent, ita ut nuUa fere pars orationis, illis quasi lumi- 
nibus illustratse, silentio prsetermitti possit. 

Non solum quod attinet ad verba sed etiam ad res 
declamatores aliquid novi afiFerunt ". Minus enim superbe 
et aspere, leniores et subtiliores quaedam persequuntur et 
perspiciunt qu8B ad mores privatos aut offlcia civilia perti- 
nent. Praeterea non jam solum ad Urbem et cives romanos 
spectant, sed ad generis humani universam societatem. 

Jus et aequitatem saepissime opponunt. Primi fortasse 
scholastici nihil nisi verba contraria, mox sine dubio res 
diversissimas viderunt. « Haec circa jus, illa circa aequita- 
tem '. » — « HsBC ad jus, illa ad aequitatem *. » — « Haec ex 



1. Sen., Suas,, II. 

2. TiviBR, op, cit.^ p. 22-23, imprimis p. 116 : « Declamatio, cum semper 
noya aucuparetur, altius depressa interdum eruit; cogitatis nisi amplitu- 
dinem subtilitatem certe adjecit. In hominis natura queedam minus cognita 
scrutata est; in oratione tum isetius effloruit tum acriores sensus attulit, 
ergo et argutum et contortum dicendi genus postulantes, et quod ponderi 
vel copiee detrahcbat, acumine interdum rependit. Inde flt ut tot sensus 
Tel a Seneca vel a Lucano prolatos, id est a schola quasi prodeuntes et 
declamationi proximos, tam lil)enter scriptores nostri mutuati sint. • 

3. M. Fab. Quint. Declamationes qua supersunt CXLV, Edit. Ritter, p. 5. 

4. /6., p. 26. 

ROBERT. 3 

lege manifesta sunt, illa ex sBquitate *. » — « Gausa exigit ut 
aequitatem quoque legis intueamur ". » — « Divisit Latro in 
jus et aequitatem. Quaedam in jure non scripta sed omnibus 
scriptis certiora sunt ^. » 

Quidam verbis interpretationem adjicere non dubitant. 
« In omnibus legibus solam spectari oportet scribentis 
voluntatem. Verba enim ambigua et in plures intellectus 
ducta sunt, scribendarum legum causa voluntas fuit *. » 

Jure igitur sequitalem antiquiorem esse, sed etiam aequo 
jure omnes homines nasci profltentur. « Albucius dixit 
neminem natum liberum esse, neminem servum; haec 
postea nomina singulis imposuisse fortunam ". » 

Non modo propter mendicos debilitatos Gassius Seve- 
rus exclamat : « Sic sine satellitibus tyrannus calamitates 
humanas dispensat ^. » Sed etiam Labienus potentes et 
reges his verbis lacessit. « Principes viri ^ contra naturam 
divitias suas exercent : castratorum greges habent, exoletos 
suos ut ad longiorem patientiam impudicitise idonei sint, 
amputant, et quia ipsos pudet viros esse, id agunt ut quam 
paucissimi sint. Gurare nobis in mentem venit quis ex soli- 
tudine infantes auferat perituros nisi auferantur ; non curalis 
quod solitudines suas isti beati ingenuorum ergastulis 
excolunt, non curatis quod juvenum miserorum simplici- 
tatem circumeunt et speciosissimum quemque ac maxime 
idoneura castris in ludum conjiciunt. In mentem vobis 
venit 'misereri horum quod membra non habeant; — 
quidni illorum quod habent? Et hoc genere insectatus 
saeculi vilia egregia flgura inquinatum et infamem reum 
majorum criminum impunitate defendit. » 

1. M. Fab. Quint. Declamationes,,,, p. 142. — 2. i6., p. 255. — 3. Sen., 
p. 62. — 4. QoiNT., p. 246. — 5. Sbn., p. 225. — 6. Id., p. 317. — 7. Id., 
p. 322-23. 

Interdum res humanas non ex commodo sed ex bono, 
in bello quoque, considerant. Mihi argumento est haec 
declamatio de transfugis excludendis quia « non prodest 
neque honestum est recipere transfugas. Proximos exis- 
timo, ait declamator, esse eos transfugis a quibus trans- 
fugsB recipiantur. Hoc natura simile est facere scelus et 
probare *. » 

Parentes et liberi mitioribus afiFectibus invicem imbui 
videntur, quamvis de flliis abdicalis aut parricidis saepis- 
sime agatur. Filius quidam pauperem patrem non vult 
relinquere. « Amo aeque paupertatem quam patrem : 
utrique consuevi'. » Adulescens « repudiatam matrem cri- 
mine adulterii alit. Istud qualecumque est ad fllium non 
pertinet. Mariti mores excutiant, mariti severitatem deside- 
rent : liberis satis est quod nati sunV. » Rapta abdicata quae 
invito marito patrem alit dicit. « Accusas quod misereor.^ 
Patrem ali non solum oportet, verum etiam necesse est *. » 

Filii petunt ut sibi liceat uxorem quam velint ducere. 
« Nescis nostri arbitrii esse matrimonia? Afifectus nostri 
vobis non serviunt : non potes eflBcere imperio ut vel amem 
quem velis, vel oderim ^ » Priscis temporibus non ita de 
suis mutuis juribus filii et parentes disputabant : Majestas 
patris sine dubio deminuta est; animi vero rudes atque feri 
emolliti sunt, moresque hominum mitiores evenere. 

Quid quod matrimonium res gravis et seria et quasi 
sancta habetur, ex qua tolius vitse felicitas pendet? Qua- 
mobrem adulescente? uxores quas amant ducere volunt, 
hocque pactum, quod GsBsaris et Giceronis aequales brevis- 
simum futurum esse cupiebant, ii perpetuum fore exop- 
tant. Audi enim hunc adulescentem qui id profltetur. 

1. QuiNT., p. 44-45. — 2. Sbn., p. 119. — 3. Quint., p. 297. — 4. lo., 
p. 404. — 5. Id., p. 417. 

n Matrimonium tum perpetuum est si mutua vbluntate 
jungitur. Cum ergo quseratur mihi uxor, socia tori, vitae 
consors, in omne saeculum mihi eligenda est *. » Qui non 
temere puellam secum conjungit. « In eadem domo edu- 
cati sumus : novi mores, probo verecundiam, probo 
genus '. » Audi hunc declamatorem. « Matrimoniis scitis 
contineri civitatem : his populos, his liberos et succes- 
sionem patrimoniorum et gradum hereditatum, his securi- 
tatem domesticam ^. » Yide quomodo matronae lineamenia 
deducantur. « Matrona * quae tuta esse adversus sollicita- 
foris lasciviam volet, prodeat in tantum ornata quanto ne 
immunda sit; habeat comites ejus setatis qui impudicos, si 
nihil aliud, verecundia annorum removere possint; ferat 
jacentes in terram oculos; adversus offlciosum salutatorem 
inhumana potius quam inverecunda sit ; etiam in neces* 
saria resalutandi vice multo rubore confusaj^ sic se in vere- 
cundiam pigneret ut longe ante impudicitiam neget ore 
quam verbo. In hac servandse integritatis custodia nuUa 
libido irrumpet. » — « Unus pudicitiae fructus est pudicam 
credi et adversus omnes inlecebras atque omnia deleni- 
menta muliebris ingenii est veluti solum flrmamentum in 
nuUam incidisse fabulam^ » 

Itaque adulterium et adulteros maxima vi declamatores 
incessunt, qui saepe has duas materias disputant. « Adul- 
terum cum adultera qui deprehenderit, dum utrumque 
corpus interficiat, sine fraude sit. » — « Incesta saxo deji- 
ciatur. » Verecundiam, quae matronam decet, castitatem, 
quae puellam, non semel ex animo probant : non vero 
voluptatem , sed pudorem , verecundiam , virginitatem 
omnesque sanctissimas virtutes in prima commendatione 

1. QuiNT., p. 417. — 2. Id. — 3. Id., p. 24. — 4. Skn., Controv., II, 15, i 

p. 174. — 5. Sen., f6id., p. 176. j 

poaunt. « Castitas * civitati ante omnia necessaria, » Puella 
rapta se suspendit el, ut Lucretia, per vim oblatum stu- 
prum voluntaria morte luit. Gujus pater exclamat : « Filia ' 
mea vitiata est : ob hoc periit. » 

Sacerdos aduUer nocentior est quam quicumque homo. 
« Turpius est adulterium in sacerdote ^ » Sanctissima cas- 
titas in virgine sacerdote quaeritur. Haec enim verba non- 
nunquam reperies : « Sacerdos casta e castis, pura e puris 
sit. » Quidam rhetor putat « castitatem non tantum ad 
virginitatem referri sed ad omnium turpium et obsce- 
narum rerum sestimationem ^ ». Alius inquit : « Lex « e 
castis » cum dicit, hoc non tantum ad parentes refert, sed 
ad omnes quibus conversata est virgo; non enim adjicit 
« e castis parentibus »; sed « e castis » cum dicit vult illos 
a quibus venit virgo castos esse. Intellego sub hoc verbo 
multa. Gastis cum dicit, intellego castis penatibus; inteilego 
castis disciplinis ^ » Denique « virgo vestalis rea est incesti 
quia scripsit hunc versum : 

Felices nuptda! Moriar nisi nubere dulce est. 

« te, exclamat rhetor, omni supplicio dignam cui 
quicquam sacerdotio felicius est! Incesta est etiam sine 
stupro quae cupit stuprum *. » Hsbc est fere christiania lex 
cum cupere culpa habeatur. ' 

Quin etiam rhetores quaedam contemnere non dubilant, 
quae sane hominem non decent, antiquis vero non magno 
pudori fuere. Rusticus quidam, cum fllium suum parasitum 
invenit, « erubuit », et fllium abdicat. « Si bona paterna, 
tnquit, consumpsisses , jure abdicareris : libertatem et 



. I.QuiNT., p. 24. — 2.Id., p. 105, — 3. Id., p. 149.— 4. Sen., Con^, I, 2,p«73. 
— 5. Id., ibid., p. 74. — ^. Sen., ConL, VI, 8, p. 408-9. . 

iDgeDaum pudorem coosampsisti. Hoc novum est et 
ioauditum cootumeUas io qu^tu habere et iojurias 
padsci^ » 

Praeterea laetos dies poetis caoendos relioquuot, et tsedia 
humaoaB vitas depiogere ioterdum gaudeot. « Quis miratur * 
flerehomioem? Hioc iofaotia iocipit; io haoc oecessitatem 
plerumque fortuoa deducit. Quis eoim est dies qui ooo 
triste aliquid et flebile oobis mioetur? Si ouUam aliam 
ratiooem lacrimarum haberemus, conspectus tamen homi- 
num et ratio mortalitatis poterat elicere fletus. Hse ami- 
citias, hsd propinquitates, hi coogressus, haec studia lau- 
desque intra breve temporis momentum occident atque 
labentur* Quotus quisque transit dies quo non funus acci- 
piamus. » 

Denique, cum veteres nihil aliud nisi se ipsos suosque 
cives curarent, illi, quasi trans urbem et patriam, ceteros 
homines esse non nesciunt, totumque genus humanum 
quadam caritate complectuntur. Omnes a versu Terentii 
non dissentiunt; omnes dolentium et pauperum mise- 
rentur. Saepe exclamant rhetores : « Misericors sum. » Sine 
misericordia de genere humano actum esset. « Perierat 
tolus orbis nisi iram flniret misericordia '. » Hunc probant 
juvenem qui « ad praestandam calamitosis misericordiam 
contumax est * » ; additque : « Homo est : non vis alam 
hominem? » Hsbc dicere gaudent : « Omnes praeter istum 
misericordes sumus '. » Qua in controversia tota de expo- 
sitis debiiitatis dulcissima misericordia rhetores commo- 
ventur. Quid de hac controversia dicam in qua « divitem 
adulescentem • abdicatos recipientem et de suo alentem » 
videmus? Qui enim « pastor abdicatorum » clemens 

1. QuiNT., p. 178. — 2. Id., p. 245. — 3. Sen., ConL, I, 1. p. 58. — 4. Id., 
lAW., p. 60. — 5. Sbn., Conl,, X, 33, p. 316. — 6. Quint., p. 61-69. 

« conlra duros et asperos patres interponit misericordiam 
pro sua setate. Sumptuosus est misericordise. Aliquid et 
mendicantibus porrigit; et multos, fortunae injuria lapsos, 
sustentat atgue erigit. Quotiens infelicem videt aliquem et 
necessarii etiam victus egentem, lacrimas tenere non 
potest. Solus mortalium videtur usum pecuniae inteliexisse. 
Quid tam naturale, quid ab ipsa providentia magis datum 
concessumque videri potest, quam alere homines ac susti- 
nere? » 

Nonne ex his inteliegimus mores mitiores factos esse? 
Nonne scimus leges in dies minus acerbas fuisse? Rhetores 
autem ad has res magno adjumento fuerunt * : quippe qui 
iniquitatem, impudicitiam atque crudelitatem saepissime 
insectati sint, jusque, verecundiam, castitatem et miseri- 
cordiam saepissime laudaverint^ 

Gassius Severus in his scholis institutus est; inter hos 
declamatores oratoris nomen retinuit. 



1. TiYiER recte putat legibus emendandis deciamatores nonnihil contu- 
lisse. « Multa dicebantur quse, cum juris formulam excederent, paulatim 
mentes ad meliorem judicandi normam flecterent. » (Op. dt., p. 121.) 

2. Quod manifesto ostendit Denis in suo excellenti opere, Histoire des 
th^ories et des id^es morales dans Vantiquiti, t. II, p. 83-195 (1856). — Vide 
Append. 



GAPUT QUARTUM. 



DE GASSII SBVBRl ELOQUENTIA. 



§ 1. Quanti Gassium Severum Seneca, 
Quintilianus et Tacitus fecerint. 

Etenim Gassius Severus non solum frequenter ab Aanseo 
Seneca rhetore — quod mox persequemur, — sed, quod 
majus est, ssepissime a Quintiliano et non semel a Tacito 
commemoratus atque etiam laudatus est \ 

Quem non inler declamatores sed inter oratores et 
maxime praecipuos, qui exemplo debent esse discipulis, 
Quintilianus ponit. « Illud ' vero utilissimum nosse eas 
causas quarum orationes in manus sumpserimus; et, quo- 
ties continget, ulrinque habitas legere actiones : ut Demos- 
thenis atque iEschinis inter se contrarias; et Servii Sulpicii 
atque Messalae; et PoUionis et Gassii pro reo Asprenate, 
aliasque plurimas. » — « Tum deinde ' efflorescat non 
multum inter se distantium tempore oratorum ingens 
proventus : hic vim Csesaris, indolem Gaelii, subtiiitateoi 
Galidii , diligentiam PoUionis, dignitatem Messalse, sancti- 

i. Adde : Pun. N. H., VII, 55 : « Cassio Severo celebri ortitori Armea- 
tarii Mirmillonis objecta similitudo est. » — Chron. Eus. « Cassius Seve- 
rus orator egregius... » 

tatem Galvi, gravitatem firuti, acumen Sulpicii, acerbitatem 
Cassii reperiemus. » 

Denique cum omnes rerum scriptores et oratores poe- 
tasque percenset, qui apud Graecos et apud Romanos 
ingenti gloria floruerunt, dignique sunt qui ab discipulis 
legantur « intendentibus ut oratores flant », post Cice- 
ronem, PoUionem, Messalam, Csesarem, Caelium, Calvum 
et Sulpicium, haec verba de Cassio Severo scripsit. «Multa*, 
si cum judicio legatur, dabit imitatione digna Cassius Seve- 
rus; qui, si ceteris virtutibus colorem et gravitatem ora- 
tionis adjecisset, ponendus inter praecipuos foret. » 

Tacitus autem fatetur a Cassio Severo novam eloquentise 
formam quasi creatam esse : « Antiquorum ' admiratores 
hunc velut terminum antiquitatis constituere solent, Gas- 
sium Severum, quem primum affirmant flexisse ab illa 
vetere atque directa dicendi via. » Primus enim « impedi- 
tissimarum orationum spatia ^ longam principiorum prae- 
parationem, narrationis alte repetitam seriem, et multarum 
divisionum ostentalionem, et mille argumentorum gradus, 
et praecepta rhetorum aut phiiosophorum placita » quae 
olim imperitum et rudem populum delectabant, nunc vero 
auditores studiis magis imbutos et festinantiores tsedio 
afficerent, denique « tristem et impexam antiquitatem » 
relinquere coepit. Primus « laetitia* et pulchritudine ora- 
tionis, arguta et brevi sententia » judicem allicere et tenere 
voluit. 

Tacitus autem animadvertit et contendit« non inflrmitate 
ingenii ^ nec inscitia litterarum transtulisse se ad aliud 
dicendi genus, sed judicio et intellectu. Vidit namque cum 
condicione temporum et diversitate aurium formam quoque 

ac speciem orationis esse mutandam. » Nostrum igitur ora- 
torem, cum veteris eloquentiae ab itineribus se avertit, 
erravisse existimare licet, sed illum de industria, non forte 
quadam, erravisse fateamur. 

At enim sic judicat Aper qui antiquitatis vexandae atque 
irridendae, recentisque temporis laudibus extoUendi oflB- 
cium suscepit. Quin immo Messala, qui veteres oratores 
novis anteferre non dubitat, omnibus disertis, qui postea 
fuerunt, eum anteponit. « Equidem * non negaverim Cas- 
sium Severum, si iis comparetur, qui postea fuerunt, posse 
oratorem vocari. » Gui sine dubio, ut videbimus, aliquot 
vitia objicit, multas autem oratorias virtutes concedit. 

Denique ne obliviscamur multo post Gassii Severi mor- 
tem Oratoriam Institutionem a Quintiliano compositam 
fuisse, qui tamen frequenter hujus sententias et verba 
recordatur et profert; multo post, Dialogum de oratoribus 
a Tacito scriptum esse, qui recentium oratorum Gassium 
Severum principem fuisse fatetur. iEquales quidem suae 
^tatis inanis declamator quibusdam calamistris aut histrio- 
nali actione decipere, posteros autem nuUus nisi vere elo- 
quens delectare et movere potest. 

§2. Quee Gassii Severi oratoris virtutes faerint. 

Quae hujus oratoris praecipuaB et peculiares virtutes fue- 
rint, nunc inspiciamus et percenseamus. 

Gerte natus erat ad dicendum ille « orandi validus » 
quem Quintilianus Tacitusque, ut nihil de Seneca dicam, 
magni facere non dubitant. 

Hic autem novus orator, ut in reliquis partibus a vete- 
ribus flexerat, ita eos aliquot rebus secutus erat. 

d. DiaL, 26. 



— 43 — 

Gicero enim, in tribus dialogis de Oratore atque in hoc 
libro qui Orator inscribitur, oralorem omnium artium disci- 
plinis instruendum esse fatetur; quem ne physicorum 
quidem vult esse ignarum. « Et fateor* me oratorem, si 
modo sim, aut etiam quicumque sim, non ex rhetorum 
officinis, sed ex Academiae spatiis exstitisse. Positum sit in 
primis sine philosophia non posse efSci quem quaBrimus 
eloquentem. » 

QusB igitur materia orationis est, et quasi silva rerum 
et sententiarum. « Sic igitur instructus Gicero ad causas 
veniebat. » 

Sed Gassii Severi tempore bsBC antiqua prsecepta rhetores 
neglegebant, rebusque omissis tantum ornamenta disci- 
pulos docebant, qui optimarum artium studiis non satis 
eruditi erant. Vide enim quomodo has res, quarum ora- 
torem Cicero vult peritissimum esse, Aper derideat. « Quod 
si quis* odoratus philosophiam videretur et ex ea locum 
aliquem orationi suas insereret, in cselum laudibus fere- 
batur. » 

Gassius Severus non solum praecepla dicendi colit, sed 
etiam eloquentisB materiam tractat, cum summo studio 
in litteris versatur et mullarum rerum cognitione imbuitur : 
quibus tot et tantis adjumentis oratorem utiposse intellegit. 
Hanc eruditionem non Seneca et Quintilianus mirantur, 
quam Tacitus contra notatione dignam esse existimat : 
Animadvertit enim eum « non inscitia litterarum ^ » a vetere 
via flexisse, atque « varietate eruditionis * » sequentibus 
oratoribus prsestantiorem esse. 

Ut omnes eruditione prsBstabat, ita ingenii acumine vin- 
cebat, quod hujus praecipuum erat. Hac re quoque Gice- 

1. Orat, 3, 4. — 2. Dia/., 19. — 3. Dial, 19. — 4. Ibid., 26. 



ronem et veteres, qai orationi sales aspergebant, sequi 
tantummodo videbatur ; hac re non ab antiquitate descis- 
cebat. 

Omnes enim et diserti et rhetores discipulis sales et 
facetias suaserunt quae « risum judicis* movendo et illos 
tristes solvunt affeclus et animum ab intentione rerum 
frequenter avertunt et aliquando etiam reficiunt et a satie- 
tate vel a fatigatione renovant ». Non autem omnibus 
contigit risum movere et facetiis uti. « Quanta sit in ea 
(virtute) difflcultas, vel duo maximi oratores, alter graecae 
alter latinae eloquentiae principes docent. Nam plerique 
Demostbeni facultatem defuisse hujus rei credunt, Gice- 
roni modum. » 

Gicero quidem in suis libris saepe hanc materiam trac- 
tavit, et ssepe sales suasit. 

Sine dubio Gicero orator his salibus usus est quos Gicero 
rhetor laudavit suasitque, ita ut Quintilianus illum nimium 
risus affectatorem fuisse putaret, Aperque rotam Fortunaj 
et jus Verrinum irrideret. 

Quse tamen apud Giceronem minima pars eloquentiae 
fuerat, sed apud Gassium Severum non minima, maxime 
autem quasi praecipua videtur. 

Ut Tacitus illum « lepore urbanitatis ' » sequentibus ora- 
toribus multo antecellere fatetur, ita Quintilianus de illo 
judicat. « Et ingenii ' plurimum est in eo et acerbitas mira 
et urbanitas » ; cujus tamen sales « amaros »^ et « asperos ^ » 
esse existimat. 

£x quo intellegitur omnia genera salium apud hunc 
oratorem inveniri posse : et urbanitatem, etvenustum, et 
salsum, et facetum, et jocum, et dicacitatem. Inde apparet 

ingenium oratoris tam amarum fuisse quam ingenium scrip- 
toris qui « viros feminasque illustres procacibus scriptis 
difPamaverat »^ et quamvis exsul Gretam amotus fuisset 
«illic eadem actitando recentia veteraque odia adverterat ». 

Quorum salium exempla, in his quae supersunt, facile 
ostendemus : attamen non semper hunc leporem urbani- 
tatiSy ssepius autem^ amaritudinem inveniemus. 

Urbanus est cum ab auditione cujusdam oratoris rediret" 
qui uno die et graece et latine declamaverat , cumque 
« interrogatus S quomodo dixisset, respondit : male xal 
xaxcoc » ; cum « dicenti * adulescentulo : Quid me torvo 
vultu intueris, Severef respondit : Non mehercule quidem 
faciebam.sed sic scripsisti : eccel et quam potuit truculen- 
tissime eum aspexit ». — Urbanus est cum « objurgatus' 
a praetore quod advecati ejus L. Varo Epicureo, Gaesaris 
amico, convicium fecissent : Nescio^ inquit, qui conviciati 
sint; et puto stoicos fuisse » ; — cum « objiciente quo- 
dam*quod ei domo sua Proculeius interdixisset, respondit : 
Nunquid ergo illuc accedo? » — urbanus est cum irridens 
cujusdam oratoris vanitatem qui humilia verba reformi- 
dabat et « in actione* ibericas herbas dicebat, spartum 
eum dicere velle indicavit » ; cum adversus advocatum qui 
in diversa subsellia transibat « lineas poposcit »•; — cum 
in advocatione quadam, in qua « M. Pomponius Marcellus ^ 
sermonis latini exactor molestissinius , soloecismum ab 
adversario factum arguere perseverabat, ille interpellatis 
judicibus dilationem petiit : ut litigator suus alium gram- 
maticum adhiberet; quando non putat is cum adversario 
de jure sibi, sed de solcecismo controversiam futuram. » 

1. Sbn., Controv.j IX, 26, 14. — 2. Quint., VI, I, 43. — 3. Id., VI, 3, 78, 
— 4. Id., 79. — 5. Id., VIII, 2, 2. — 6. Qdint., XI, 3, 133. — 7. Sdbt., de 
lllust, Grammat,, 22. 



— 46 — 

Quas urbane et yennste a nostro oratore dicta sunt. 
Quoties autem amare et acerbe ! « Est amarum quiddam % 
quod fere in contumelia est positum, quale Gassii : Quid 
facies cum in bona tua invcLsero ? hoc est cum te docuero 
nescire maledicere, » 

Yide quomodo Gassius Severus oratores et declamatores 
lacessat et laedat. Gestius quidam dedamator Ciceronem 
oderat et semper insectabatur. Gassius cc intravit scholam 
Gestii ' cum recitaturus esset in Milonem ; Gestius ex con- 
suetudine sua miratus dicebat : Si Threx essem, Fusius 
essem; si pantomimus essem, Bathyllus essem; si equus, 
Melissio. Gassius non continuit bilem et exclamavit : Si 
cloaca esseSy maxima esses. » 

De Fabiano Maximo, qui putide verbo quasi saepissime 
utebatur, « Cassius% antequam ab« illo reus ageretur, 
dixerat : Quasi disertus es^ quasi formosus es^ quasi dives 
es ; unum tantum es non quasi vappa. » 

(c Multi* erant declamatores qui detracto verbo aut 
adjecto putarent se alienas sententias lucri fecisse. Hos 
aiebat Severus Cassius, qui hoc facerent, similes sibi videri 
furibus alienis poculis ansas mutantibus. » 

Quid, quod haec quasi crudeliter verba in reum conjicit, 
qusB Quintiliano* non mediocriter displicent. « Dii boni 
vivo : et, quo me viverejuvetj Asprenatem reum video! » 

Saepius autem facetiis modus defuit. Utamur hac fabella 
quam et ipse de Gestio retulit. Parum habuit risum omnium 
movisse et declamatoris iram concitavisse.Quin immo eum 
composita indignatione persecutus est, atque minis terrere 
et frangere voluit. « Postulavit* ut praetor nomen ejus 

reciperet lege inscripti maleflcii. Tanta illi perturbatio fuit 
ut advocationem peteret. Deinde ad alterum prsBtorem 
eduxit et ingrati postulavit. » Interveniunt amici. « Dixit 
molestum se amplius non futurum si jurasset disertiorem 
esse Ciceronem quam se. Nec hoc ut faceret vel joco vel 
serio etflci potuit. » 

Jure dicit Quintilianus* : « ut amari sales, ita frequenter 
amaritudo ipsa ridicula est ». 

Noster ille orator, qui tanta admiratione Ciceronem 
colebat et tanta indignatione Ciceronis detrectatores laces- 
sebat, non semper hujus de salibus praecepta servavit. 
« IUud admonemus * ridiculo sic usurum oratorem ut nec 
nimis frequenti, ne scurrile sit; nec subobsceno ne 
mimicum ; nec petulanti ne improbum ; nec in calamitatem 
ne inhumanum; nec infacinus ne odii locum risus occupet. 
Parcet et amicitiis et dignitatibus ; vitabit insanabiles con- 
tumelias; tantummodo adversarios flget, nec eos tamen 
semper, nec omnes, nec omni modo. » Cicero ipse non sibi 
tantum imperavit ut insanabiles contumelias vitare posset. 
Qui vero saepissime ad vincendum facetiis utitur, Cassius 
Severus ad jocandum aut lacessendum. « Non bilem con- 
tinet », inquit Seneca. — « Plus stomacho quam consilio 
dedit », ait ' Quintilianus. Itaque non semper quid deceat 
spectare potest : videtur ad accusationes libenter descen- 
disse; non dubitat adversarios, non dubitat potentes laedere. 
« Illo tempore * quo libri Labieni ex senatusconsulto ureban- 
tur : Nunc me^ inquil, vivum uri oportet qui illos edidici. » 

Quibus tamen facetiis Cassius Severus tam frequenter 
usus est, ut abuti visus fuerit, nec satis insulsam scurri- 
litatem fugitare. 

Itaque fatetur Ouintilianus gravitatem Uassio Severo 
defuisse. « Si ceteris virtutibus.* colorem et gravitatem 
orationis adjecisset, ponendus inter prsecipuos foret. m 

Gontra autem Seneca rhetor « censoriam gravitatem * » 
huic eidem non defuisse existimat. 

QuaB judicia quamvis inter se pugnent aut saltem 
pugnare videantur, non tamen difficile est componere. 
Alter enim de his quse non semper acute et venuste sed 
frigide dicta sunt, de his amaris salibus, qui frequentiores 
fusi sunt, de hac aspera dicacitate, qu3B nuUi reo vel nuUi 
adversario parcit, de hac quasi scurrilitate, quse potius 
mimos deceat, imprimis cogitat. Alter qui non ignorat 
Cassii Severi jocos esse frequentes et vitam a gravitate 
abhorrentem, miratur nihilominus quod interdum, cum 
animo temperat, tanta severitate dicat. « Nec enim quic- 
quam magis in illo mirareris quam quod gravitas, quae 
deerat vitae, actioni supererat : quamdiu citra jocos se con- 
tinebat, censoria oratio erat. » 

His autem salibus, huic dicacitati vim et vehementiam, 
qua ceteris terrori erat, addebat. Quibus virtutibus, si in 
hac re quoque modus non defuisset, antiquos oratores et 
maximos fortasse consecutus esset; sed non satis animo 
moderabatur. 

Scimus igitur quam utile sit oratori afTectus auditorum 
movere. « Erit eloquens is qui in foro causisque civilibus 
ita dicet ut probet, ut delectet, ut flectat. » Non nesciebat 
Cassius Severus urbanitate et jocis auditores delectare, 
quamvis ssepe dicacitas asperior fuerit : non nesciebat 
impetu quodam animi flectere, quamvis frequenter impo- 
tens sui fuerit. Qu3b nostri oratoris vehementia non for- 
tasse Ciceroni displicuisset. 

HsBC autem impotentia oratori nocet, qui non motibus 
animi sui imperat, atque, ira aut invidia impulsus, non 
dicit quid deceat, dicit quid indeceat, inimicis densos ictus 
acriter infligit, latusque suum praebet et adversos ictus 
ipse cavere neglegit. Gicero quidem « magno * semper usus 
impetu saepe adversarios de statu omni dejiciebat ». Gas- 
sius autem Severus nimis magno usus impetu de statu suo 
se ipsum dejicit. 

Sic enim de illo Tacitus judicat. « In magna parte * 
librorum suorum plus vis ' habet quam sanguinis. Ipsis 
etiam quibus utitur armis incompositus, et studio feriendi 
plerumque dejectus, non pugnat, sed rixatur. » 

Quod maximum vitium habendum est, si perfectae elo- 
quentiae speciem mente complectimur ; sed haec vis, hic 
fervor, hic impetus adversarios terrebat. « Iratus * commo- 
dius dicebat et ideo diligentissime cavebant homines ne 
dicentem interpellarent. Uni illi proderat excuti : melius 
semper fortuna quam cura de illo merebatur. » 

His vitiis et his virtutibus mentem auditorum et judicum 
ad arbitrium suum flectebat : quae maxima res et summa 
virtus oratoris habetur. Judicem enim rapere et in 
quem velit habitum animi perducere, hoc est proprium 
opus oratoris. Erat igitur eloquens qui spiritu et impetu 
quodam mentes omnium inflammabat affectusque commo- 

vebat, quos ipse exprimere vellet. Gujus rei rhetor Seneca 
auctor est qui saepissime Cassium Severum agentem aut 
declaniautem audierat, « Nemo raagis ', inquit, in sua 
potcstati; Iiabuit audieutium affectus. Verum est quod de 
illo dicit Gallio noster ; cum diceret, rerum potiebatur. 
Adeo oinnas imperata faciebant : cum ille voluerat, iras- 
cebantur. Nemo non ille dicente timebat ne desinerel. » 

Tanta arte animos delectabat! tanta vi rapiebat el ad 
suum arbitrium flectebat! 

Timendus erat noster orator et in respondendo et in 
provocando, eo magis quod facillime ex tempore dicebat. 
Ouid quod acerbior adversarios llgebat cum subito res- 
pondeiel quam cum accuratam orationem proferret? Quid 
quod iuipctu ingenii sui pulsus, quanquam imparatus, et 
ceteroa ct se ipsnm praestabat? h Ipsa* quae dicebat meliora 
erant quam quse sciebat. Vir eoim prffisentis animi et 
majoris ingenii quam studii, magis placebat in his quse 
inveniebat quam in his quas attulerat. £x tempore coactus 
dicere intinito se antecedehat. Nunquam non utilius erat 
illi depreiieodi quam praipiirari. » Quod proprium est veri 
oi-atoris, qui semper ad pugnam paratus, scit quse dicturus 
sit, polest autem subita verba proferre, vehementiorque 
et acrior npparet cum deprehenditur quam cum prsepara- 
tur. '1 Maximus* studiorum fructus eat et velut prffiraium 
quoddam amplissimum longi laboris, ex tempore diceodi 
facultas, quam qui non erit consecutus, mea quidem sen- 
tentia civilibus ofliciis renunliabit et solam scrihendi facul- 
tatem [lotius ad alia opera convertet. Siquidem innumera- 
biles acciduat subitse necessitates vel apud magistratus, vel 
repr^esentatis judiciis continuo agendi. Quid, cum adver- 

sario respondendum erit, flet? Nam ssepe ea quae opinati 
sumus et contra quae scripsimus, fallunt, ac tota subito 
causa mutatur. » Nonne his verbis Quintilianus nostrum 
oratorem approbare et laudare videtur? 

Haec autem ut ita dicam extemporalitas oratori cui- 
cumque periculosa fuisset qui, suo ingenio fretus et con- 
flsus, omnino cessavisset. Sed industrius et^strenuus Gas- 
sius habebat « diligentiam S maximum etiam mediocris 
ingenii subsidium. Magis illum suspiceres quod diligenliam 
non relinquebat, cum illi tam bene temeritas cederet. » 
Haec erat dicendi facultas ut uno die plures causas defen- 
deret. « Uno die * privatas plures agebat et ita ut alteram 
ante meridiem ageret, alteram post meridiem; publicam 
vero nunquam amplius, quam unam uno die. » 

Sed illud notatione dignum esse videtur : quatnvis subita 
felici temeritate diceret, quamvis plures orationes uno die 
babere posset, orationes suas maxima cura meditabatur : 
Hac re quoque veterum oratorum exempla sequebatur et 
dignus fuisset qui a Quintiliano laudaretur. « Nec immerito ' 
M. TuUius stilum optimum effectorem ac magistrum 
dicendi vocavit. Scribendum quam diligentissime et quam 
plurimum. Sine hac conscientia, ipsa illa ex tempore 
dicendi facultas inanem modo loquacitatem dabit et verba 
in labris nascentia. » 

Cassius Severus, qui subitis tam facile ex tempore occur- 
rere potuisset, non solum maxime necessaria et initia, sed 
fere totam orationem scribebat. « Sine commentario * nun- 
quam dixit nec hoc commentario contentus erat in quo 
nudae res ponuntur, sed maxima parte perseribebatur 
actio. » 

Quid quod « illa quoque qusB salse dici poterant adno- 
tabantur »? Sunt tamen plerumque frigida quae domo 
orator affert. 

Sed Gassius Severus meditationem extemporali facilitati 
conjungebat : meditabatur et scribebat orationem quasi 
non ex tempore dicere potuisset; ex tempore dicebat, 
quasi non orationem, meditatus esset. Gum utriusque rei 
commodis uteretur, accuratam orationem relinquere non 
dubitabat novasque facetias subito inveniebat. « Gum * 
procedere nollet nisi instructus, libenter ab instrumentis 
recedebat. » 

Recte autem meditatam orationem verbaque domo allata 
relinquebat : Virtutibus enim, quas adhuc singillatim 
exsecuti sumus, non mirum est si, cum ageret, auditores 
magis commovit quam lectores, cum legeretur. « Non est ' 
quod illum ex his quae edidit aestimetis; sunt quidem et 
haec quibus eloquentia ejus agnosc^tur; auditus tamen 
longe major erat quam lectus. Non hoc ea portione illi 
accidit qua omnibus fere quibus majori commendationi 
est audiri quam legi, sed in illo longe majus discrimen 
est. » Oratores enim ardentes multo minus vigent cum 
leguntur quam cum audiuntur : quibus opus est clamore 
et plausu turbaque. Dum mentes aliorum inflammant, et 
ipsi commoventur, et ipsi acriores provocant aut respondent. 

Praeter haec proceritate corporis et viribus fere omnes 
causidicos et declamatores supereminebat. « Tantundem 
erat ^ in homine quantum in ingenio : corporis magnitudo 
conspicua. » 

Non solum varietate eruditionis et lepore urbanitatis, 
sed, ut Tacitus fatetur *, « ipsarum virium robore multum 
ceteros superat ». 

Permultum enim intererat eum bonis lateribus esse, qui 
magno impetu in adversarios quasi ruebat et plures uno 
die causas agebat. 

Ad hoc illi non deerat actio quae est « quasi corporis ' 
quaedam eloquentia, cum constet e voce atque motu ». Non 
quidem scimus quomodo motu et gestu usus sit. Si tamen 
quam conjecturam e vehementi eloquentia oratoris ducere 
licet, illius actionem plenam spiritus fuisse opinari pos- 
sumus. 

Quod ad vocem pertinet Seneca nos certiores facit, 
« Suavitas ' valentissimae vocis, quamvis haec inter se raro 
coeant ut eadem vox et dulcis sit et solida, pronuntiatio 
quae histrionem posset producere nec tamen quae histrionis 
posset videri. » Quis autem nescit quanti non solum Graeci, 
ut Demosthenes, sed Latini ut Cicero et Quintilianus actio- 
nem fecerint? 

Hoc erat, Cicerone judice, perfecto oratori optandum ; 
hoc Cassio Severo natura dederat, cui vox suavis et solida 
inerat, qui quoque arte et usu pronuntiationem ad animos 
audientium movendos aptam addiderat. 

Haec est causa cur in sua potestate audientium affectus 
habuerit; haec est causa cur auditus major quam lectus 
fuerit; haec est causa cur orationis vitia virtutibus quasi 
operuerit. 

Quem mihi videre videor corpore procerum, vocis suavis 
valentisque, extemporalem aut accuratam orationem dicen- 
tem; nunc suum adversarium varia eruditione opprimit, 

1. Dial^ 26. — 2. Cic, Orat., 17. — 3. Sen., Cont,, HI, praef., 3. 

DUDc urbaDis salibus figit aut aDiara dicacitate Diordet, 
dum vi et veheDieotia audieutium aDimos iDflammat, qui 
omues imperata faciuot et tautummodo timeut dc dicere 
desioat. 

NoDoe hic est verus et egregius orator, DODDe hic veteris 
et perfectsB eloqueutiae viam sequitur? Miuime. 



§ 3. Qu8B Gassii Severi oratoris vitia ftierint. 

Quemadmodum illas virtutes quas laudavi, ita hoc vitium 
quod Don abdidi habebat : quippe res omDes siDO modo ac 
modestia agebat. Nod acutus et venustus ludebat, sed 
acerbus et asper lauiabat. Nod solum ceteros et se ipsum 
vehementer commovebat, sed eflrenata vi efiferebatur. 
« Omissa* modestia ac pudore verborum, ipsis etiam qui- 
bus utitur armis incompositus, studio feriendi plerumque 
dejectus, non pugnat, sed rixatur. » Quae intemperantia, 
quam non semel invenimus et ostendimus, suam immi- 
nuebat eloquentiam, iisdemque displicebat, quos paulo 
ante urbanitate et impetu deleetaverat. 

Ut igitur accusationibus praeclarus est, ita solam suam 



causam feliciter suscepit. « Nec tamen * scio quem reum 
illi defendere nisi se contigerit : adeo Dusquam rerum 
ullam materiam diceudi Disi iD periculis suis habuit. » Id 
suis periculis, credo, melius se ipsum conlinebat; in ceteris 
temporibus impotenter dicebat. 

Qua re primum a vetere eloquentia desciverat. 

Deinde, quod majoris momenti est, « ordioem ^ rerum 
contemnit ». Hac virtute, sine qua omnes aliae ingenii vir- 
tutes nihil valent, Cassius Severus caruisse videtur, qui 

1. Tac, Dial, 26. — 2. Sen., Contr,, praef., 5. — 3. Tac, DiaL, 26. 

non satis intellexit probare necessitatis esse, argumentaque 
sine dispositione inQrma esse ad probandum. Ut autem 
argumenta proprio loco coUocentur, necesse est orator 
totam rem complectatur et partis cujusque quasi pondus 
aBstimet. Hoc judicium, haec sapientia illi defuit. 

Quamque vero partem maxima diligentia tractat, quam- 
que maximi putare videtur, nec unquam sinit audientium 
mentem quiescere. « Nemo * minus passus est aliquid in 
actione sua otiosi esse; nulla pars erat quae non sua virtute 
staret, nihil in quo auditor sine damno aliud ageret, omnia 
intente, aliquo petentia. » Res autem tota non fldem audi- 
toribus facit, qui, saepe delectati et moti, non argumen- 
torum ordinem conspiciunt. 

Quid quod noster non semper eadem felicitate fruitur, 
cum his singulis locis incumbit? Quemadmodum enim 
Tacitus « contemptum ordinem rerum » vituperat, ita 
Seneca ejus declamationes « inaequales » esse fatetur. 
Dicit : « declamationes ». Nonne autem hoc vitium ad 
actiones, quae non supersunt, ut simile veri est, cadere 
potest? His addit quidem : « Sed * ea quae eminebant in 
quacumque declamatione posuisses, inaequalem eam fecis- 
sent ». 

Hoc certe ad universam totius orationis dispositionem 
spectat, de qua nunc non existimari potest. 

Sed unius peculiaris loci dispositionem judicare licet. 
In hoc enim loco, quem Seneca^ profert, reprehendam 
Cassium quod suam orationem modo scholastico explicet 
vel potius ampliflcet, et nimis facili enumeratione dis- 
serat. 

Hoc igitur illi explicandum est. « Magna et varia res est 

1. Sen., Cont, ni, praef., 2. — 2. Cont,, HI, praef., 18. — 3. Ifnd., 8-12. 

eloquentia neque adhuc uUi sic indulsit ut tota contingeret ; 
satis felix est qui in aliquam ejus partem receptus est. )> 

Quod igitur ut explicet, magna ingenia exponit et 
percenset quae tantummodo in uno opere eminuerunt. 

« Giceronem eloquentia sua in carminibus deslituit ; Ver- 
gilium illa felicitas ingenii in oratione soluta reliquit; ora- 
tiones Sallustii in honorem historiarum leguntur; eloquen- 
tissimi viri Platonis oratio quoque pro Socrate scripta nec 
patrono nec reo digna est. » 

Hoc ad ingenia attinet ; deinde corporis vires percenset. 

« Hoc non ingeniis tantum, sed corporibus videris acci- 
dere, quorum vires non ad omnia quae viribus efflciuntur 
aptae sunt. » 

Deinde sequitur enumeratio. 

. « Illi nemo luctanti par est; ille ad tollendam magni 
ponderis sarcinam praBvalet; ille quicquid adprehendit non 
remittit, sed in proclive nitentibus vehiculis moraturas 
manus inicit. » 

Post corporis vires animalia persequitur. 

« Ad animalia veni : alii ad aprum, alii ad cervum canes 
faciunt; equorum non omnium, quamvis celerrimi sint, 
idonea curriculis velocitas est; quidam melius equitem 
patiuntur, quidamjugum. » 

Dehinc ad histriones et gladiatores venit. « Ut ad meum 
te morbum vocem, Pylades in comcedia, Bathyllus in tra- 
gCBdia multum a se aberant; 

« Numenio * cum velocitas pedum non concedatur tantum, 
sed objiciatur, lentiores manus sunt; quidam cum hoplo- 
machis, quidam cum Threcibus optime pugnant, et quidam 
sic cum scceva * componi cupiunt quomodo aliti sunt. » 

d. Burs. scribit « Numenio » ; KiessliDg « cognomini meo ». Totus hic locuB 
difficillimus est. — 2. « Cum scoeva » Kiessling. Bursian scribit « in scena». 

Quis autem non intellegat hanc enumerationem perfacile 
fere infinitam esse, cum orator et omnia animalia et omnia 
ingenia percensere possit? 

Denique ad orationem pervenit, cujus paucas quideril 
partes percurrit; ad oratores aut declamatores suse setatis, 
quorum quidem tantummodo duos designat. 

« In ipsa oratione quamvis una materia sit, tamen ille 
qui optime argumentatur, neglegentius narrat ; ille non tam 
bene implet quam praeparat. 

« Passienus noster cum ccepit dicere, secundum princi- 
pium statim fuga flt, ad epilogum omnes revertimur, media 
tantum quibus necesse est audiunt. 

« Silo Pompeius sedens et facundus et litteratus est et 
haberetur disertus si a prselocutione dimitteret; declamat 
tam male ut videar beile optasse cum dixi : nunquam 
surgas. » 

Conciusio : Non mirandum est « eundem non aeque 
bene deciamare quam causas agere aut eundem non tam 
bene suasorias quam judiciales conlroversias dicere ». 

Sed ex hac ratione, quemadmodum omnes res omniaque 
animaiia percensere, ita singiliatim omnes partes eio- 
quentiae omnesque oratores enumerare potuisset. 

Ne igitur piura dicam, hanc enumerationem vere scho- 
iasticam esse existimo. 

Seneca quidem hsec addit verba : « Iniquum ^ tamen erit 
ex bis eum sestimari quse statim subtexam : non enim 
hsec ilie optime dixit, sed hsec ego optime teneo ». 

1. Cont, lUf prsef.^ 18. 

§ 4. De genere dicendi. 

' « Cum * autem, ait Cicero, quid et quo loco dicat orator 
invenerit, illud est longe maximum videre quonam modo. » 
Putant enim antiqui elocutionem partem operis oratorii 
diflBcillimam et maxime propriam oratoris esse. 
Qu8B fuerit Cassii Severi elocutio, perspiciamus. 

I. Quod genus dicendi i?i Cassii Severi detate ftoruerit. 

Quam Cassii Severi elocutionem esse magna ex parte 
generi dicendi similem, quod tempore illius florebat, 
necesse est. 

Aliquid autem est proprium orationis quae post perfec- 
tissimaB eloquentiae setatem viget. Optimi enim scriptores, 
qui in illis temporibus vixerunt, fere primi apparuerunt, 
atque ideo locos communes, quos omnes homines animo 
facile percipiunt, praBoccupaverunt, et res verissimas cir- 
cumscripte et copiose ampliflcaverunt. Qui perpetui et 
universi generis quaestionem tractare, et numerose dicere, 
atque omnes quasi in quadrum redigere sententias non 
dubitavere. Auditores vero fusa et lala oratione, concluso 
et amplo verborum circuitu delectaverunt. Gum omnia 
sint quasi recentia, summam rei longo et lento ordine 
explicare potuerunt. 

Quid autem sequentes scriptores facient? quid dicent? 
et quomodo? 

Non enim easdem res universas et veras repetere, 
eodemque verborum ambitu rursus uti possunt. Nempe 

1. Oraty 16. 

auditores etoratores hujus fusae eloquentiae, illius universae 
qusBstionis tsedium caperet. 

Licet cum Seneca quaerere « quare* quibusdam tempo- 
ribus provenerit corrupti generis oratio; et quomodo in 
quaedam vitia inclinatio ingeniorum facta sit, ut aliquando 
inflata explicatio vigeret, aliquando infracta, et in morem 
cantici ducta ; quare alias sensus audaces et fidem egressi 
placuerint ; alias abruptae sententise et suspiciosae, in quibus 
plus intellegendum esset quam audiendum ; quare aliqua 
aetas fuerit, quae translationis jure uteretur inverecunde. » 

Qu8B autem causa est cur scriptores nova et ssepe pejora 
invenire cogantur? cur semper « commendatio ex novi- 
tate et soliti ordinis commutatione captetur ? » 

Nempe quia res assuetse animis satietatem afferunt. 
« Gum* assuevit animus fastidire quae ex more sunt, et 
illi pro sordidis solita sunt, etiam in oratione, quod novum 
est quaerit : et modo antiqua verba atque exoleta revocat 
ac profert; modo flngit ignota ac deflectit; modo id, quod 
nuper increbuit, pro cultu habetur, audax translatio ac 
frequens ». 

Itaque, post perfectissimae orationis tempora, alii ne 
antea dicta et pervulgata decantent, inopinata omnibus, 
quae saepe portenta videntur, dicunt; aut falsa et inania, 
contra fere omnium opinionem,contendunt; aut immodica 
et nimia explanant ; aut vera, supra modum et ultra quam 
satis est, affirmant. Oportet enim auditores capiantur et 
admiratione afficiantur. 

Alii , cum de genere toto summatim loqui nolunt , 
minimas rei partes scrutantur et exponunt; non in uni- 
versum, sed subtiliter persequuntur, quae antiqui neglexe- 

1. Epist, ad Luc, 114. — 2. Sen., Epist, ad Luc,, 114. 

rant et contempserant ; in rerum tenuitatem descendunt ; 
et ipsi exiles humiliter sentiunt, sensiculosgue guasi 
minutos inveniunt, atgue eloguentiam amputare videntur. 

Alii novum genus dicendi, guod, a subtilitate et copia 
abhorrens, poetico cultu et guaesita brevitate eflFulget, 
proseguuntur et afferunt. Orationem enim conclusam et 
amplam contemnunt, sed abruptam amant ; minute sen- 
tentias concidunt. 

Quae vitia non illius temporis hominibus displicebant. 
« Multos tibi dabo guibus vitia non nocuerint; guosdam 
guibus profuerint. Dabo, inguam, maximsB famae et inter 
miranda propositos ; guos si guis corrigit, delet : sic enim 
vitia virtutibus immixta sunt, ut illas secum tractura sint. » 

Jure optimo Seneca haec yitia defendit, cujus « dulcia 
vitia», judice guidem Quintiliano, genus dicendi corrupe- 
runt. Quicguid id est, ille gui « rerum pondera * minutis- 
simis sententiis fregit » suae aetatis eloguentiam perfectis- 
sime exprimit. Attamen reprehendit, nedum laudet nimia 
vitia guibus tam multi scriptores peccant. Non illi placent 
« gui verbis splendidis utuntur, ac sonantibus et poeticis, 
necessaria et in usu posita vitant ». Non probat composi- 
tionem Giceronis « devexam et moUiter desinentem » ; 
non probat praefactam et asperam compositionem ». Non 
probat sententias non tantum « si aut pusillae sunt el 
pueriles, aut improbae et plus ausae, guam pudore salvo 
licet; sed si floridae sunt et nimis dulces; si in vanum 
exeunt, et, sine effectu, nihil amplius guam sonant ». 

Jampridem vero novi scriptores et oratores sententias 
pueriles aut floridas; praefractam et asperam composi- 
tionem ; verba splendida et poetica consectantur. 

1. Inst. Orat, X, 1, 130. 

Quod si autem apta et flnita pronuntiare nolunt, quod 
si orationem dissolvunt, et verborum ambitum infringunt, 
circa minimas partes morantur, plurimum studii inminimis 
consumunt, unicuique sententisB, unicuique verbo unice 
student, singula denique curant, ita ut summa rei turbetur, 
et neglegatur aut neglegi.videatur; ita ut auditoris animus, 
minimis rebus et singulis orationis membris delectatus, 
atque mullis luminibus perstrictus, non totum videat el 
intellegat. 

Attamen Senecse rhetori in animo est his verbis Cassium 
Severum laudare, ex quibus apparet quid proprium sit 
hujus orationis quae in hac aetate floruit. « Nemo minus 
passus est aliquid in actione sua otiosi esse; nuUa pars 
qu8B non sua virtute staret; nihil in quo auditor sine damno 
aliud ageret ; omnia intenta, aliquo petentia. » 

II. Sententiae. Genus dicendi lectum et concitatumj 
nec copiosum, nec num^rosum. 

Ut igitur ejus aetatis oratores, et ipse Gassius Severus 
« longam* principiorum praeparationem, multarum divi- 
sionum ostentationem et miile argumentorum gradus », et 
ordinem rerum conlemnit, sententias autem exquirit, id 
est haec « lumina* praecipue in clausuhs posita : quae 
minus crebra apud antiquos, nostris temporibus modo 
carent ». Quae adulescentes et discipuli probant et admi- 
rantur, « traduntque, invicem^ ac ssepein colonias et pro- 
vincias suas scribunt, sive sensus aliquis arguta et brevi 
sententia efiFuIsit, sive locus exquisito et poetico cultu 
enituit ». Quod est, ut vidimus, in hac aetate proprium 
orationis. Sententias enim, quas poetae carminibus mis- 

\. TACyDiaLj 19. — 2. InsL Orat., Vm, 5, 2. — 3. DiaLy 20. 

cent, philosophi disputalionibus, rerum scriptores narratio- 
nibus, non mirum est si oratores orationibus suis large 
effuseque intexuerunt, cum auditores, litteris eruditi et 
in foro aut in auditoriis viventes, imprimis his ornamentis 
retinendi et delectandi sunt. 

Adde quod illi auditores ex officinis rhetorum exierunt, 
recitationesque laudant et sequuntur, recitatores et ipsi. 
Adde quod recitatores ardenti certamine in diespulchriorem 
el ornatiorem orationem, sententiasque crebriores argutio- 
resque invenire nituntur. Quis eo tempore nudam et 
lentam antiquitatem tulisset? Quamobrem Gassio Severo 
oratio inerat « ingentibus* plena sentenliis ». Ne autem 
hoc obliviscamur « vivse sententiae* ». 

Necesse est hoc aliquot exemplis confirmemus? « Deinde ' 
vis verum quare non moriar? Int^rim quia puto te velle. » 

« Adhibeturque ^ ad ea magistratus ob custodiam, non 
ob Isetitiam. » 

« Non illi ^ pejus dicunt, sed hi corruptius judicant. » 

Orationem igitur habebat « cultu valentem • » ut consue- 
tudini aetatis suae obsequeretur, « ardentemque et conci- 
tatam ^ » , ut ingenio suo indulgeret. 

Habebat « phrasin ' non vulgarem nec sordidam, sed 
lectam, genus dicendi non remissum aut languidum, sed 
ardens et concitatum, non lentas nec vacuas explicationes, 
sed plus sensuum quam verborum habentes ». 

Utexemplis utar : « Nescio® qui conviciati sint; et puto 
stoicos fuisse ». 

« Quid facies *^ cum in bona tua invasero? cum te docuero 
nescire maledicere? » 

1. Sen., ConL, m, praef., 2. — 2. Id., ibid., 18. — 3. ConL, VH, 18, 10. 

Altamen ille orator, qui leclum et ardens genus dicendi 
habet, non fusus et latus nobis apparet. « Quanquam in 
magna parte librorum suorum, ait Tacitus, plus vis habeat 
quam sanguinis. » Quintilianus fatetur illi « colorem 
defuisse * ». Garet igitur hac ubertate, hac amplitudine 
sine qua non est vera eloquentia. 

Quinimmo adjice'« compositionem asperam et quae vita- 
ret compositionem ». Oratori autem non solum est utile sed 
necessarium, ut Giceronis verbis utar, « collocari verba' 
aut ut inter se quam aptissime cohaereant extrema cum 
primis, eaque sint quam suavissimis vocibus; aut ut forma 
ipsa concinnitasqueverborumconficiat orbem suum; aut ut 
comprehensio numerose et apte cadat ». Hinc flt numerosa 
oratio;hincillenumerusquiaudientiumaures delectat. Non 
sunt vere eloquentes qui infracta et amputata loquuntur. 

Ex his apparet multas quidem virtutes orationi Cassii 
Severi fuisse, sed copiam et numerum, id est duas partes 
eloquentiae necessarias, defuisse. 

§ 5. QusB Gassio Severo placuerint. 

Qualis esset Cassii Severi eloquentia, fere ex his quae 
laudabat coUigere possemus. 

Laudat enim argutas et breves sententias, quse mentes 
capiunt et « plus sensuum quam verborum habent ». IUam 
sententiam Varii Gemini qui dixerat, Giceronem adhortatus 



1. Haec verba « sanguis » et « color » Tacitus et Quintilianus eo modo 
explanaot. « Oratio, sicut corpus hominis, ea demum pulchra est in qua 
noD eminent venae nec ossa numerantur, sed temperatus ac bonus san- 
gais implet membra etexsurgit toris ipsosqne nervos rubor tegitet decor 
commendat. » (Tac. DiaL, 21.) -— « Lacertos exercitatione constringere et 
augerc vires et colorem trahere, naturale esl. » (Quint., InsL OraL, XII, 
40, 44.) 

2. Sen., Cont,, III, praef., 18. — 3. Orat., 44. 

ad fugam : « IUic esse M. Brutum, illic G. Cassium, illic 
Sextum Pompeium », unice mirabatur : « Quid deficiemus? 
Et res publica suos triumviros habet *. » 

Quin immo ad nos a Seneca perfertur ' illum « summum 
Publili amatorem » fuisse, miratumque esse « illum versum 
quo aiebat unum versum inveniri non posse meliorem : 

Tam dest avaro quod habet quam quod non habet; 

et illum de eadem re dictum : 

Desunt luxuriaB multa, avaritise omnia ; 

et illos versus qui huic quoque ter abdicato possent con- 
venire : 

vita misero longa, felici brevis. 

Quae Cassius Severus apud alios miratur cum his, quae 
ipse dicit, omnino congruere, non mirum est, 

§ 6. De attico genere dicendi et GassiiSeverieloqnientia. 

Hanc vera Cassii Severi orationem quo plus inspicio, eo 
parte aliqua attico generi similiorem esse existimo. 

I. Quantum sequentes oratores atticos imitati sint. Quam 
parte aliqua Calvus et Cassius Severus inter se similes^ 
sint. 

Oratores attici apud sequentes plurimum valuerunt y 
atque a detrectatoribus Ciceronis maxime laudati sunt. 

Attici autem tenuem, elegantemque et sanam orationem 
probabant; urbanam et amaram, ardentem et vehementem 

1. Skn., Stm„ VI, 11. — 2. Sen., Cont,^ VU, 18, 8. 

eloquentiam consectabantur ; ornatam vero et amplam et 
copiosam aversabantur : Ciceronem igitur oderant et laces- 
sere non desinebant. « Quem * incessere audebant ut tumi- 
diorem, et Asianum et redundantem et in repetitionibus 
nimium, et in salibus aliquando frigidum et in compo-> 
sitione fractum, exsultantem, ac paene viro molliorem. 
Praecipue vero presserunt eum qui videri Atticorum imita- 
tores concupierant : hsBC manus, quasi quibusdam sacris 
initiata, ut alienigenam parum studiosum devinctumque 
illis legibus insequebatur. » 

Cicero tamen non inter Asianos ponendus est qui hoc 
« opimum ' et tanquam adipatsB dictionis genus » repu- 
diaverat; atque simul Atticos j pressos ' et integros, in 
quibus nihil superflueret, et Asianos inflatos et inanes, 
quibus judicium maxime et modus deesset » insectabatur. 

Imprimis autem in Attic^s, qui illum quidem maxima vi 
lacessunt, invehitur. 

Cur hi oratores appellantur attici? quem atticum imi- 
tantur? quomodo tam varios, tam dissimiles imitari pos- 
sunl? 

Quod primum Cicero contra illos disserit. Sunt enim 
Attici qui tenuitatem et elegantiam Lysiae imitantur; sunt 
quoque Attici qui copiam et actionem Demosthenis 
sequuntur. 

Secundo illos Gicero reprehendit quod non auditores 
capiant et moveant : orator autem , Atticus aut Asianus, 
imprimis animos flectat et corripiat necesse est. Hoc fleri 
solet, cum vere eloquentes dicunt; hoc non fleri solet, 
cum Attici surgunt qui, ut ait Cicero, a corona et ab 
advocatis relinquuntur. 

i. QuiNT., Jnst. Orat., XII, iO, 12-14. — 2. Cic, Or.y 9. — 3. Quint., XII, 
iO, 16. 

Horum omnium atticorum Galvus celeberrimus fuit, qui 
patrio odlo Ciceronem insecutus est, et « diu * cum illo 
iniquissimam litem de principatu eloquentiae habuit ». 

De quo sic Cicero judicat. « Qui ' orator fuisset, cum 
.litteris eruditior quam Curio, tum etiam accuratius 
quoddam dicendi et exquisitius afferebat genus : quod 
quanquam scienter eleganterque tractabat, nimium tamen 
inquirens in se, atque ipse sese observans, metuensque ne 
vitiosum coUigeret, etiam verum sanguinem deperdebat. 
Itaque ejus oratio nimia religione attenuata, doctis et 
attente audientibus erat illustris; a multitudine autem et 
a foro, cui nata eloquentia est, devorabatur. » 

Quintilianus autem facilior « judicium ' » et « sancti- 
tatem * » Calvi laudat, et suo tempore fatetur hujus oratoris 
famam crevisse. 

« Inveni '^ qui Calvum praeferrent omnibus, inveni qui 
Ciceroni crederent, eum nimia contra se calumnia verum 
sanguinem perdidisse ; sed est et sancta et gravis oratio, et 
castigata et frequenter vehemens quoque. Imitator autem 
est Atticorum, fecitque illi properata mors injuriam, si 
quid adjecturus fuit. » 

Nonne igitur magnam habent inter se similitudinem, et 
Cassius Severus et ille Calvus qui « adstrictior • » a Tacito 
habetur, Ciceronique « exsanguis et aridus ^ » visus est? 

Calvus enim « litteris eruditior » ; 

Cassius Severus « non inscitia litterarum ». 

Calvus « accuratius quoddam dicendi genus et exqui- 
sitius afferebal genus, quod scienter eleganterque trac- 
tabat »; 

Cassius Severus « orationem cultu valentem habebat, 

1. Sen., Cont, VII, 19, 6. — 2. Brutus, 82. — 3. Inst Ot^aL, X, 2, 25. 
— 4. Ibid., XII, 10, 11. —5. Ibid., X, 1, 115. — 6. DiaL, 25. — 7. Ibid., 18. 

phrasin non vulgarem nec sordidam, sed lectam; dili- 
gentiam ». 

Galvus « verum sanguinem deperdebat » ; 

Gassius « plus vis quam sanguinis habebat ». 

Calvo « sancta et gravis oratio » ; 

Cassio (( censoria Qratio ». 

Quemadmodum Gassio ardens et concitatum genus 
dicendi erat, ita Galvi « vehemens oratio ». 

Quemadmodum Cassius quasi rabiosa eloquentia Aspre- 
natem insecutus est, ita Calvus maxima vi Vatinium reum . 
fecit terque accusavit. 

Risi ^ nescio quem modo in corona 
Qui cum miriflce Vatiniana 
Meus crimina Galvus explicasset, 
Admirans ait haBC manusque toUens : 
Di magni, salaputium disertum! 

« Usque eo ' violenlus accusator et concitatus fuit, ut 
in media ejus actione surgeret Yatinius reus et exclamaret! 
Bogo vosy judices^ num, si iste disertus est, ideo me 
damnari oportei? Solebat praeterea excedere subsellia sua 
et impetu latus usque in adversariorum partem transcur- 
rere. Gompositio quoque ejus in actionibus ad exemplum 
Demosthenis riget : nihil in illa placidum, nihil lene est, 
omnia excitata et fluctuantia. » 

Raro ille mitescit, quem ssepissime accusatorem omnes 
mirantur et timent. 

« Hic tamen in epilogo quem pro Messio tunc tertio 
cau^am dicente habuit; non tantum leniter componit sed 
etiam dicit : « Credite mihiy non est turpe misereri. » 
Omnia in illo epilogo fere non tantum emollitse composi- 
tionis sunt, sed infractae. » 

1. Cat., Carm,, 53. — 2. Sbn., Cont^ VH, 19, 6-8. 

Accusator quoque Cassius Severus timebatur. 

Tacitus scribit : « Cassius Severus non pugnat, sed 
rixatur ». 

Fronto * scribit : « Galvus rixatur ». 

Calvo et Cassio numerus et copia defuerunt. 

Calvus has breves et argutas senteijLtias amat, quas eflFul- 
gent, oculos perstringunt, et « plus sensuum quam ver- 
borum habent »; premit quae ab aliis dilatarentur : inde vis 
major, oratio adstrictior, quae doctis placet, a multitudine 
autem devoratur. « Factum ' ambitum scitis omnes, et 
hoc vos scire pmnes sciunt. » 

« Non ergo ' magis pecuniarum repetundarum, quam 
majestatis, neque majestatis magis quam Plautise legis, 
neque Plautise legis magis quam ambitus, neque ambitus 
magis quam omnium legum judicia perierunt. » 

Quas sententiaset apud Cassium Severum etapud celeros 
ejusdem aetatis oratores increbrescere, non ignoramus. 

« Nescio qui conviciati sint; et puto stoicos fuisse. » 

Calvus, ut noster Cassius Severus, adversarios Qgit et 
laedit, non solum in carminibus quae « jocosa * sunt » et 
« amara ' », sed etiam in orationibus. 

« Perfrica frontem* et dic te digniorem, qui prsetor fleres, 
quam Catonem. » 

« Hominem ' nostrae civitatis audacissimum, de factione 
divilem, sordidum, maleficum accusabo ». 

Ne nos fugiat Cassii Severi « amaritudo ». 

Quin immo hsec ornamenta, quibus postea oratio enituit, 
Calvus, quamvis Gicero atticis jure optimo siccitatem et 
jejunitatem et inopiam objiciat, non omnino contempsit et 

1. EpisL, p. 114, ed. Naber. — 2. Quint., VI, 1, 13. — 3. InsL OraL, IX, 
3, 56. — 4. Cont.y VII, 19, 7. — 5. Plin., Epist., I, 16 : « Quanlum amari- 
ludinis ». — 6. InsL Orat., IX, 2, 25. — 7. Jul. Severianus, OraL Roman- 
frag. Meyer, 202. 

neglexit. (c At hercle ^ in omaium studiosorum manibus 
versantur accusationes quae in Vatinium inscribuntur ac 
prsecipue secunda ex his oratio : est enim verbis ornata 
et sententiis, auribus judicum accommodata, utscias ipsum 
quoque Galvum intellexisse quid melius esset, nec volun- 
tatem ei, quo minus sublimius et cultius diceret, sed inge- 
nium ac vires defuisse. » 

Denique Calvus Giceronem odit, quem Gassius quidem 
Severus colere audet, a quo autem plerique oratores et 
declamatores ejus temporis secedunt. 

Ex his apparet quantum sequentes oratores Galvum imi- 
tati sint : Non tamen illum omni ex parte imitari voluere 
ant potuere. 

II. Quid inter Atticos et Cassium Severum intersit, 

Ut autem tantum de nostro oratore dicamus, certe Cas- 
sius Severus non vere Atticus fuit qui « contempto ordine 
rerum, omissa modestia ac pudore verborum, ipsis etiam 
quibus utitur armis incompositus, et studio feriendi ple- 
rumque dejectus » inepte et odiose et putide interdum 
loquitur, et qui « ex tempore coactus dicere inflnito se 
antecedit ». Ille orator, cui modus deerat, violentior et 
ardentior erat; amarior et asperior; ornatior et cultu valen- 
tior quam ut attice dicere videretur. 

Sed hoc multo majus est. 

Calvus quidem et Attici veri oratores sunt, qui ad res 
veras se totos conferunt, et populum senatumve in foro 
aut in curia flectere conantur : quibus igitur non vacat 
vana et inania agere, nugis se et alios delectare, cultu 
poetico et nitore descriptionum judicem permulcere. 

1. Tac, ^wi^.» 2K 

Geteri autem, qui tempore Augusti vixerunt, declama- 
tores, inviti etiam, facti sunt, quippe qui a declamatoribus 
circumventi et laudati vivant : cum in rebus fictis deti- 
nentur, cum suasorias et controversias non solum adu- 
lescentes, sed juvenes et senes etiam tractant, et semper 
tractare pergunt, cum ssepius in ludis quam in foro 
declamant, scholastici inter scholasticos exstant, atque 
poetico exquisitoque decore percellere et corrumpere con- 
discipulos aut judices coguntur : inde pulchriorem et orna- 
tiorem orationem prosecuti sunt. 

Quod si igitur suis virtutibus et vitiis Gassius Severus 
ab attico genere non multum abesse videtur, sb eodem 
contra abhorret quadam ratione quam in ludis usitatam 
invenit atque a ceteris declamatoribus sumpsit, id est illa 
immodica ampliflcatione, quam supra reprehendimus. 

Vide hanc quasi puerilem congeriem, quae sine dubio 
adulescentes et senes audientes delectavit. « Hinc* caeci 
innitentes baculis vagantur, hinc trunca brachia circum- 
ferunt, huic convulsi pedum articuli sunt et torti tali, huic 
elisa crura, illius inviolatis pedibus cruribusque femina 
contudit : aliter in quemque saBviens ossifragus iste alterius 
brachia amputat, alterius enervat, alium distorquet, alium 
delumbat, alterius deminutas scapulas in deforine extundit 
et risum in crudehtate captat. Produc, agedum, familiam 
semivivam, tremulam, debilem, csecam, mancam, fame- 
licam ; ostende nobis capti vos tuos. Volo mehercules nosse 
illum specum tuum, illam humanarum calamitatum offi- 
cinam, illud infantium spoliarium. Sua cuique calamitas 
tanquam ars adsignatur : huic recta membra sunt et, si 

1. Sem., Cont,, X, 33 : « Rei publicae Ifiesae sit actio. Quidam expositos 
debilitabat et debilitatos mendicare cogebat ac mercedem exigebat ab els. 
Rei publicse Isesee accusatur. » 

nemo obstet naturse, proceritas micabit; ita frangatur ut 
humo se adlevare non possit, sed pedum crurumque reso- 
lutis vertebris reptet; huic extirpentur radicitus. Huic 
speciosa facies est; potest formosus mendicus esse; reliqua 
membra inutilia sint, ut fortunae iniquitas in beneflcia sua 
saBvientis magis hominum animos pervellat. Sic sine satel- 
litibus tyrannus calamitates humanas dispensat ^ » 

Quis tinnitus verborum ! quae immodica enumeratio et 
enormis congeries! « Neque ' oratorius iste, immo hercule 
ne virilis quidem cultus est. » Vere « omittit modestiam et 
pudorem verborum ». 

Haec non est illa ampla et fusa oratio, quae in numerum 
omnes sententias redigit, atque illa copia cujus Giceronem 
principem et inventorem fuisse Gaesar aiebat; non est 
tamen illa subtilis et tenuis brevitas, quam Attici probant, 
aut illa jejuna siccitas, quam illis Gicero objicit. Hsec est, 
fateamur, vera declamatio, in qua sine uUo modo et verba 
et sententiae inter se concurrunt. 



Gonclusio ejus capitis. 

Ut eorum quae de Gassii Severi eloquentia disserui sum- 
mam faciam, has tres diversas res apud illum mihi videre 
videor : 

Primum, ingenium ad eloquentiam constitutum, omni 
eruditibne imbutum, urbanum acerbumque et ardens; — 

Deinde, genus dicendi, quod brevitate et acumine sen- 



1. Haec tamen Cassii Severi verba pressa, fervidaque et quodam modo 
misericordia commota plerisque declamationibus longe antecellunt. 

2. Tac, Dta/., 26. 

tentiarum, quadam jejunitate et inopia numeri, orationi 
Atticorum aliqua parte saspissime simillimum est ; — 

Denique hunc quasi morbum scholasticum, quo omnia 
ingenia infecta eraht, id est immodicam enumerationem et 
amplificationem atque inanem verborum congeriem. 



CAPUT QUINTUM. 



GASSIUS SEVERUS NON BONUS DEGLAIIATOR FUIT. 

Quam libenter rhetor Seneca de Gassio Severo scripserit, 
vidimus. Cur autem tam magniflcis verbis illum extollit? 
Non quidem ut oratorem meritis laudibus ornet, sed tan- 
tummodo ut miretur talem oralorem, tot virtutibus cumu- 
latum, sibi imparem fuisse cum declamaret. Quse res sola 
rhetoris animum commovet et confundit. Sic enim scribit 
principio prooBmii quod libro tertio anteit : « Quosdam 
disertissimos agnovi viros non respondentes famae suae 
cum declamarent, in foro maxima omnium admiratione 
dicentes, simul ad has domesticas exercitationes secesse- 
rant desertos ab ingenio suo. Quod accidere plerisque seque 
mihi mirum quam certum est. Memini itaque me a Severo 
Gassio quserere cur in declamationibus eloquentia illi sua 
non responderet. In nullo enim hoc flebat notabilius. » 

HsBC est causa cur de eloquentia Gassii Severi satis 
abunde disserat. Deinde ex his quae explanavit sic coUigit. 
« Omnia * ergo habebat quae illum ut bene declamaret 
instruerent. Tamen non tantum infra se cum declamaret, 
sed infra multos erat. » 

1. Cmt.^ III, prsef., 7. 

Neque mirum est id rhetori SenecsB mirum videri. Sci- 
mus enim quanta insania, quod attinet ad eloquentiam^ 
haec aetas laboraverit, scimusque hanc intemperantiam 
declamationum et redtationum non ad breve tempus dura- 
visse. Plinius quidem queritur quod « ad audiendum ^ pigre 
coitur », illosque laudat et probat « quos a scribendi reci- 
tandique studio hsec auditorum vel desidia vel superbia 
non retardat ». Ipse vero quanlis laudibus declamatorem 
IssBum extoUit! Quid aliud dixisset de Gicerone aut Demos- 
thene? « Magna ' Isseum fama praecesserat, major inventus 
est. Summa est facultas, copia, ubertas : dicit semper ex 
tempore, sed tanquam diu scripserit. Prooemiatur apte, 
narrat aperte, pugnat acriter, colligit fortiter, ornat excelse ; 
postremo docet, delectat, afficit; quid maxime, dubites. » 
Hunc senem scholasticum probare non dubitat, nedum 
derideat; has fictas controversias laudat, quia fictae sunt, 
nec animi simplicitatem corrumpunt. « Annum sexage- 
simum excessit et adhuc scholasticus tanlum est; quo 
genere hominum nihil aut sincerius aut simplicius aut 
melius. Nos enim qui in foro verisque litibus terimur, 
multum malitise, quamvis nolimus, addiscimus. Schola et 
auditorium et ficta causa res inermis, innoxia est, nec 
minus felix, senibus praesertim. Nam quid in senectute 
felicius quam quod dulcissimum est in juventa? » Quam 
autem vehementer Plinius praeteriti temporis desiderio 
affligitur, in quo Glaudius Gaesar % clamoribus auditis, 
subitus Noniano recitanti inopinatusque venerat! 

Tunc enim, imprimisque sub Augusto, cum declamatio 
recens esset, nondum hujus rei satietate animi afficie- 
bantur, sed contra novitate delectabantur. Itaque ob eam 

i. EpUt,, 1, 13. —2. Ibid., n, 3. — 3. EpisL, I, 13.^ 

causam, obque alias, quas supra explicavi, omnes fere 
oratores, neglecla vera eloquentia, ad declamationem rue- 
rant, quae, mirum dictu, non exercitatio, sed ipsa elo- 
quentia habita fuit. 

Attamen ex quibusdam factis intellegi potuisset suasorias 
et c^ntroversias non eloquentiam fori esse, declamatio- 
nemque a veritate multum abhorrere. 

Seneca ipse hoc ridiculum Albuccii narrat * « tristis, sol- 
liciti declamatoris et de dictione sua timentis etiam cum 
dixisset, quem haec soUicitudo fugavit a foro et tantum 
unius figurae crudelis eventus ». Naoi schema dixerat, quod 
adversarius non quasi flguram acceperat, atque in seriam 
condicionem verterat. « Non tulit hanc contumeliam, num- 
quam amplius in foro dixit. Delectabat illum in declama- 
tionibus quod schemata sine periculo dicebantur. » 

quales oratores qui unius figurae eventu fugantur, et 
innoxia schemata verse eloquentiae praeferunt! 
. Non autem ignorat Quintilianus quam declamatio dissi- 
milis sit eloquentiae, narratque quid Porcio Latroni acci- 
derit. « Gum ei *, summam in scholis opinionem obtinenti, 
causa in foro esset oranda, impense petierit, uti subselliain 
basilicam transferrentur. Itailli caelum uovum fuit, ut omnis 
ejus eloquentia contineri tecto ac parietibus videretur. » 

Inde patet quam sit inanis hsec declamatoria eloquentia, 
quae vera discrimina et verum solem reformidat; inde 
patet has exercitationes falsas atque etiam contrarias qui- 
busdam rhetoribus videri. 

Quid quod Seneca ipse fatetur declamationem sibi taedio 
fieri? quid quod hujus taedii fere causam introspicit, cum 
existimat hanc rem non seriam esse? « Fatebor* vobis, 

1. Cont,,Yll, praef., 6-8. — 2. Inst, Orat., X, 5, 11-18. -— 3. Cont,, X, praef., 1. 

jam res lEedio est. Primo libenter adsilui velut opUmain 
vitK mefe partem mihi reductunis : deinde me jam pudet 
tanquam diu non seriam rem agam. Hoc habent scholasti- 
corura studia : leviter tacla delectant, contrectata et pro- 
pius admota faslidio sunt. » 

Non solum quosdam rhetores, sed etiam quosdam declar- 
malores et oratores declamationis taedium ceperat. Quam 
rem duo impiimis vehementer lacessiveruat, id est Mon- 
tauus Votieaus st Gassius Severus. 

MoDtanus Votieous ', « celebris ingeoii Tir», «bomo* 
rarissimi etiamsi non> emendatissimi ingenii », « adeo * 
nunquam oslentationis declamavit causa ut ne exercita- 
tionis qtiidem daclamaverit. Rationem quserenti mihi ait : 
Ne male adsuescam. Qui declamationem parat, scribit non 
ut vincat scd ut placeat. Qmnia itaque lenocinia conquirit; 
argumentationes, quia molestae sunt et minimum habent 
floris, relinquit; senleotiis, explicationibus audientis deli- 
niri contentus est. Cupit enim se approbare, non causam. 
Sequitur autem hoc usque ia forum declamatores vitium, 
ut necessaria deserant dum speciosa sectantur. Accedit 
eliam illud quod adversarios quamvis&tuos flngunt : res- 
pondent illis et quee volunt et cum volunt. PreBlerea nihil 
est quod errorem aliquo damao caatiget; stultitia eorum 
gratuita est... la foro ipsum illoa forum turbat. Usque eo 
ingenid in scholasticis exercitationibus delicate nutriuotur, 
ut clamorem, sileotium, risum, caelum denique pati nes- 
ctant. Kon est autem utilis exercilatio nisi quae operi simil- 

). VolieDiis et ip5« a Tiberio relegatiiB erat. • VotieDus MoDt>Diis N«r- 
bonensis orator in Balearibus ineuliE moritur, illue > Tiberio relesatus. » 
(Eus. CliroQ., Ti posl Christ.) ^ •• Habita per Illos dies de Votieno Hod- 
tano, celebria iii){en[l viro, cognitio.... PoBtulato Votteuo ob coutumelias 
in Cic9nreiii dictas... Majestalis pcenia alTectus est. •• (Tac, ^nn., IV, 42; 
25 posl Christ.; 

lima est in quod exercet; itaque durior solet esse vero cer- 
tamine.... In scholasticis declamationibus contra evenit : 
omnia moUiora et solutiora sunt. In foro partem accipiunt, 
in schola eligunt; illic judici blandiuntur, hic imperant. 
Itaque velut ex umbroso et obscuro prodeunles loco clarae 
lucis fulgor obcaBcat, sic istos a scholis in forum transeun- 
tes omnia tanquam nova et inusitata perturbant nec ante in 
oratorem corroborantur quam multis perdomiti contume- 
liis puerilem animum scholasticis deliciis languidum vero 
labore durarunt. » 

Sic igitur omnia vitia declamationis et declamatorum 
Votienus clare perspicit intellegitque, quia hanc rem tan- 
tum esse exercitationem scholasticam, oratores autem ad 
eloquentiam fori natos esse, recte existimat. 

Cassius Severus et ipsead vitam actuosam, ad veramelo- 
quentiam natus erat, non ad hanc falsam rerum imaginem, 
ad haec inania simulacra, ad hanc umbram, a qua scholas- 
tlci non sine periculo discedebant. Ille non foro turbabatur 
nec clamorem, silentium, risum, aul caelum reformidabat. 
His enim ornatus virtutibus, quas supra laudavimus, vi et 
ingenio, et urbaoitate, et acerbitate, vir prsesentis animi, 
quippe qui « ex tempore coactus dicere infinito se antece- 
deret », verus orator a nobis jure habetur. 

In quadam suasoria, in qua Gicero deliberabat an Anto- 
nium deprecaretur, Varius Geminus Giceronem hortatus 
est non ad mortem aut deprecationem, sed ad fugam. 
« Maxime * illum in Asiam et in Macedoniam hortatus est 
in Gassi et in Bruti castra. Itaque Gassius Severus aiebat 
alios declamasse, Varium Geminum vivum consilium 
dedisse. » 

1. Suas,, VI, 11. 

Inde nobis clare apparet Gassium SeTerum quam maxime 
ad viva consilia, ad res veras aut proximas vero flectere, 
somniia autem et vanis imaginibus et inani cogitatione 
deflectere. Namque antiqui fori desiderio affligebatur, in 
quo sine dubio Qoruisset, plausuque fVequentis populi 
comprobatus esset; antiquam libertatem non esse moleste 
ferebat. Quamobrera tam acerbe viros feminasque illus- 
tres laniabat, novumque rerum statum iucessebat. Forum 
autem sua tempestate, quod saltem forum erat, causasque 
ceotumvirales, quae saltem verae causse erant, ludis rhe- 
torum et scholasticis exercitationibus multo pr%ferebat. 

Quas tamen exercitationes non omnino neglegebat, quia 
tunc declamatio vigebat oratoreaque insignes reddebat; 
quia sine illa maximi minus lllustres videbantur. Sed invi- 
tus, sine studio, sine voluptate, cum aliquo pudore de 
foro in scholam concidebat. « Itaque ' raro declamabat et 
noa nisi ab amicis coactus. » Hoc mirum SenecEe vide- 
batur : illi « quserenti ' quare in declamationibus impar 
sibi esset, hfec Cassius Severus aiebat : Ouod in me miraris 
psene omnibus evenit. Hagna quoque ingenia, a quibus 
multum abesse me scio, quando plus quam in uno emi- 
nuerunt opere? Miraris eundem non aeque bene declamare 
quara causas agere aut eundem non tam bene suasorias 
quam judiciales controversias dicere? » Hoc tamen perssepe 
Qt. n Magna et varia res est eloquentia neque adhuc ulli 
sicindLilsit uttota contingeret; satis felix estquiin aliquam 
ejus partem receptus est. » 

Cerle is est Grmi et acutl judicii qui eloquentiam rem 
esse mHxiinam et difflcillimam existimet, non vere pue- 
rilem et vanam exercitationem ; qui tantam varietatem 

(. Sbn., Co„t., III, pner., 7. — 2. Ic, ibtd , 818. 

ingenioruia et in una materia perspiciat. Quae tamen non 
erat causa cur Gassius Severus tantum infra se esset cum 
declamaret. 

Non optime declamat quia odit et contemnit declama- 
tionem, quia illam inanem, inutilemque et supervacuam 
rem esse putat; quia detestatur supervacua et devitat; 
quia veram causam agere, cum vero adversario pugnare 
vehementer cupit. « Ego tamen et propriam causam videor 
posse reddere : adsuevi non auditorem spectare sed judi- 
cem; adsuevi non mihi respondere sed adversario; non 
minus devito supervacua dicere quam contraria. In scho- 
lastica quid non supervacuum est, cum ipsa supervacua 
sit. » De hac scholastica declamatione nullus unquam 
duriusetjustius opinatus esl. Hujus autem judicii rationem 
reddit, cum haec addit : « Indicabo tibi aCFectum meum : 
cum in foro dico, aliquid ago; cum declamo, id quod bel- 
lissime Censorinus aiebat de his qui honores in municipiis 
ambitiose peterent : videor mihi in somniis laborare. » 

Quid quod dilucide intellegit et ostendit quantum decla- 
matio scholastica ab eloquentia forensi absit? Ut ludus et 
arena, ut umbra et sol inter se differunt. « Deinde res ipsa 
diversa est : totum aliud est pugnare, aliud ventilare. Hoc 
itasemper arbitratum est scholam quasi ludum esse, forum 
arenam; et ille ideo primum in foro verba facturus tiro 
dictus est. » 

Ex quo rectissime efiBci vult ut saepissime clarissimi 
declamatores mediocres flant oratores. « Agedum istos 
declamatores produc in senatum, in forum : cum loco 
mutabuntur, velut adsueta clauso et delicatae umbrae cor- 
pora sub divo stare non possunt. Non imbrem ferre, non 
solem sciunt ; vix se inveniunt ; adsuerunt enim suo arbi- 
trio diserti esse. » 

De se ipso cogitabat cum hsec verba adderet. « Non est 
quod oratorem in hac puerili exercitatione spectes. Quid si 
velis gubernatorem in piscina aestimare? » 

Non fuit autem solus qui, cum declamaret, infra se aut 
infra alios esset. « Diligentius me tibi excusarem tanquam 
huic rei non essem natus ; nisi scirem et PoUionem Asinium , 
et Messalam Gorvinum, et Passienum qui nunc primo loco 
stat minus bene audiri quam Gestium aut Latronem. 
Utrum ergo putas hoc dicentium vitium esse an audien- 
tium ? Non illi pejus dicunt, sed hi corruptius judicant. » 
Scias « in declamationibus. tantum non aliud genus homi- 
num esse. Si comparari illis volo, non ingenio mihi majore 
opus est, sed sensu minore. Itaque vix jam obtineri solet 
ut declamem;illud obtineri non potest ut,velim aliis quam 
familiarissimis audientibus. Et ita faciebat, ait Seneca. 
Declamationes ejus insBquales erant. » 

Ex iis facillime nosmet hoc colligere possumus : quemad- 
modum e declamatore rarissime fit orator, ita ex oratore 
minime ssepe declamator : quod Gassio Severo evenit. 

Dum Seneca miratur hunc oratorem^ tantis virtutibus 
ornatum, mediocrem fuisse declamatorem, non contra 
mirum esse putamus hunc oratorem, quia verus orator 
fuit, mediocrem in declamationibus fuisse. 



CONCLUSIO, 

Yerus enim fuit orator Gassius Severus, aon autem 
declamator : sic eum nobis ostendunt et Seneca, et Quin- 
tilianus, et Tacitus. Gujus tamen iu dicendo facultatem non 
omnino perspicere possumus, ex iis qu8B supersunt ^ : 
illius enim Quintilianus breves sententias protulit, Seneca 
quidem longiores locos, sed tantummodo e suasoriis et 
controversiis sumptos, memoria retinuit : scimus autem 
illum in declamationibus mediocrem fuisse. 

Hunc virum tamen, ut cum maxime, animo efiingamus 
et quasi oculis proponamus, qui suis inimicis adversa-- 
riisque libellis et orationibus terrori fuit, atque gravissimas 
poenas suse acerbitatis pependit. 

Yel potius ne jam animo complectamur hunc procacem 
scriptorem « sordidae originis, maleficaB vitae ' », qui viros 
feminasque illustres famosis libellis dififamaverat, et immo- 
dicas inimicitias susceperat; s5d oratorem egregium, qui 
ia foro surgebat, et desiderio hujus antiqui temporis fla- 
grabat, quo incendere populum et regere senatum elo- 
quentia sua potuisset. 

IUum igitur nobis flngamus : corporis magnitudine 
conspicuus, vocis suavis et valentis, animi semper prae- 
sentis, facillime ex tempore dicit, paratissime respondet, in 
altercando neminem parem invenit; iratus commodius 
subita expedit; adversarios, qui ipsum interpellent , ad 
pigendum inducit. 

4. Vide Append. — 2. Fortasse sunt duriora hsec verba Taciti. 

ROBERT. ^6 

Populum quidem ille actione et vi, et vehementia, et 
fervore, et acerbitate allicit et rapit; « in sua potestate 
audientium affectus habet; rerum potitur ». 

Doctos vero varietate eruditionis et lepore urbanitatis, et 
diligentia, et cura delectat. 

Certe quibusdam vitiis non vacat : nempe immodicus, est ; 
ordinem rerum contemnit; schoiastico modo res ssepissime 
ampliflcat; copia et numero sa^pius in oratione sua caret : 
haec autem vitia, illius tempore vigent et increbrescuntr 

Omnes denique suse aetatii^ sequales genere dicendi lecto 
et ornato, « non vulgari nec sordido, non remisso aut lan- 
guido, sed ardenti et concitato »; argutis et splendidis sen- 
tentiis permulcet, 

Non igitur mirandum est si rhetor Seneca eum tantis lau- 
dibus extoUat, si Quintilianus et Tacitus eum tanti faciant. 

Qua) cum ita sint, quaeramus : — si totam eloquentiae 
latinae historiam complectimur, — quem locum Gassius 
Severus obtineat. 

Eloquentiam romanam in tres diversas aetates dividere 
licet. 

Prima aetate, Cato, rudis et incultus, et impolitus, — si 
illum Grasso et Hortensio comparamus, — sed vehemens 
et vere disertus viget. 

Secunda, floretCicero^praestantissimus et perfectissimus, 
facile princeps, suis egregiis virtutibus, romanorum ora- 
torum : cui tamen suo tempore « obtrectatores * non defue- 
runt, quibus inflatus et tumens nec satis pressus, sed supra 
modum exsultans et superfluens, et parum atticus vide- 
retur. » 

Tertia denique, Gassius Severus, qui aliqua parte atticos 

1. Tac, JHal, 18. 

sequitur, principatum tenet : « Quatenus antiquorum admi- 
ratores hunc velut terminum antiquitatis solent, Cassium 
Severum, quem primum afQrmant flexisse ab illa vetere 
atque directa dicendi via, non infirmitate ingenii nec in- 
scitia litterarum transtulisse se ad aliud dicendi genus 
contendo, sed judicio et intellectu. » — « Sequentibus 
comparatus, multum ceteros superat. » 

Sine dubiOy fatendum est, quamvis in illa tertia aetate 
eloquentise romansB principem locum obtineat, Catoni Cice- 
ronique maxime impar est, et ingenio, et temporibus et ob 
illam declamationem, qusB in locum eloquentiae succedit. 
Ne tamen obliviscaoiur Cassium Severum non hujus decla- 
mationis scbolasticse amatorem fuisse, cui forensem elo- 
quentiam mullo, etjure, praeferebat. 



FINIS 

APPENDIX PRIMA 

(Vide pag. 39.) 

« L'unit6 du genre humain, Tegalite des hommes et par 
suite r^quite dans TEtat, Tegale dignite de rhomme et de 
la femme, le respect des droits respectifs des conjoints et 
de ceux des enfants, la bienveillance^ Famour, la purete 
dans la famille, la tolerance et la charite envers nos sem- 
blables, rhumatiite dans toutes circonstances et meme 
dans la terrible necessite de panir de mort les criminels 
dangereux et incurables : voila le fonds d'idees qui remplit 
les livres des derniers stoiciens. Mais les philosophes n'au- 
raient pas sufQ pour propager partout ces doctrines et pour 
en p6Betrer la societe, s'ils rCavaient trouv6 dPutiles auxi- 
liaires dans les sophistes grecs et dans les diclamateurs 
latins. II est constant qu^en mettant sans cesse en question 
le pouvoir du pere de famille, qu'en revendiquant ou la 
liberte du fils ou les droits de la femme et de la mere, 
ils agitaient des questions vivantes^ qui faisaient dans ce 
moment m6me Fobjet des m^ditations et des travaux des 
jurisconsultes . » (Denis, p. 191-3.) 



APPENDIX SECUNDA 

(Vide pag. 81.) 

Adde his, qu% Seneca et Oulntilianus proferunt, aliquot 
verba quae grammatici latini retinuerunt. (Grammaticse 
latinae auctores antiqui. Edit. Helias Putschius, 1605.) 

ChartsiuSj pag. 80. — Gausapa neutraliter dixit : 

Gausapa si snmpsit, gausapa sumpta prpba. 

Et Cassius Severus ad Maecenatem : Gausapo purpureo 
salutatus. 

DiomedeSj p. 368. — Quinta forma est quae desinit in xi 
syllabam, ut sancio sanxi. Sed novitas brevitatis causa 
cuncta permiscuit, quippe sancio sancii liaciebat ut Pompo* 
nius ad Tbraseam : sancierat; et in passivo Gassius Severus : 
Lege sancitum est, inquit. 

P. 371. — Salitus sum dixerunt a positione sallo, non 
salio. Severus : Distractos atque salitos. 

PriscianuSj lib. VIII, p. 791. — Cassius : Adulatique 
erant ab amicis et adhortati : adulati, xoXaxeuOivrec, adhor- 
tati, itpoTpaicivre?. Liber VII, p. 759. — Cassius ad Maece- 
natem : Gausapo purpureo salutatus. 

Priscianus, lib. IX, 872, et Diomedes^ pag. 370. — Sed et 
in sacrificio Cassius ad Tiberium secundo, adolevity inquit. 
« Sic est contra iEgyptiis maximum sacrificium ubi inte- 
grum anserem adoleverunt. » 

